Australijska centralna banka: Bitkoin verovatno neće postati mejnstrim\nBTC $36.425 -0,77%\nETH $2.382 -3,06%\nBNB $381 +2,40%\nSOL $88 -3,51%\nXRP $0,59 -2,45%\nDOGE $0,14 -3,08%\nCentralna banka Australije saopštila je da će bitkoin (BTC) i ostale kriptovalute ostati izvan mejnstrim plaćanja.\nCentralna banka Australije saopštila je da će bitkoin (BTC) i ostale kriptovalute ostati izvan mejnstrim plaćanja, navodi se u članku objavljenom 20. juna.\nDokument pod nazivom "Cryptocurrency: Ten Years On", koji je objavila Rezervna banka Australije (RBA) čini se da obeležava proteklu deceniju postojanja bitkoina, dok navodi da nema veru u budućnost bitkoina.\n“Uprkos tome što su prepoznatljive, kriptovalute se ne koriste u velikoj meri za plaćanja”, zaključuje se u abstraktu.\n"Ovaj članak ispituje zašto je malo verovatno da će bitkoin postati sveprisutan način plaćanja u Australiji, i sumira kako su se kriptovalute koje su nastale kasnije pozabavile nedostacima bitkoina - kao što su problemi nestabilnosti i skalabilnosti."\nAustralijska vlada i dalje ostaje veoma nesklona riziku od kriptovaluta uopšte, odlučujući da upozori potrošače na uočene rizike uz usvajanje politike agresivnog oporezivanja i prikupljanja podataka.\nKako je izvestio Cointelegraph u aprilu, Australijska poreska uprava (ATO) izjavila je da će nastojati da dobije evidenciju od berzi kako bi sprovela pojedinačne revizije korisnika kada je to potrebno.\nRanije ovog meseca, pojavili su se istražitelji koji sprovode 12 prekograničnih operacija koje se fokusiraju na izbegavanje poreza vezanih za kriptovalute.\n"Na australijskom nivou, definitivno postoji legitimna upotreba za ulaganje u kriptovalute, ali vidimo i njihovu primenu u cilju lakšeg izvođenja poreskog kriminala", izjavio je tada zamenik komesara ATO-a, Vil Dej.\nČini se da članak ipak prikazuje manje optimističnu sliku, zagovarajući australijski dolar kao poželjnu alternativu kriptovalutama.\nIstraživači su zaključili:\n“Dokle god australijski dolar nastavi da obezbeđuje pouzdano sredstvo očuvanja vrednosti, a industrija plaćanja i dalje radi na efikasnosti, funkcionalnosti i otpornosti australijskog platnog sistema, teško je zamisliti da kriptovalute pronađu adekvatnu upotrebu koja bi dovela do njihove široke upotrebe u Australiji.”\nEvropska centralna banka: “Nema planove” za digitalnu valutu, rast potražnje za gotovinom\nŠvedska centralna banka sarađuje sa Accenture na pokretanju e-krune\nAmerički Fed rekao da je 50% bitkoin transakcija povezano sa ilegalnom aktivnošću


Radio TV Stara Pazova - EXCHANGE : Saradnja Evropske unije i Opštine Stara Pazova u upravljanju javnom imovinom\nEXCHANGE : Saradnja Evropske unije i Opštine Stara Pazova u upravljanju javnom imovinom\nDanas je u Klubu poslanika Beogradu predsednik opštine Stara Pazova Đorđe Radinović potpisao Ugovor o sprovođenju projekta u okviru programa EXCHANGE 5 – podrške Evropske Unije lokalnim samoupravama u oblasti upravljanja imovinom.\nOd 145 lokalnih samouprava, svega 53 se odlučilo da se prijavi a opština Stara Pazova je jedna od 18 najuspešnijih koja uspešno sprovodi ovakav projekat. On podrazumeva unapređenje softvera koji evidentira svu javnu imovinu i uvezuje je sa bazom podataka Republičke direkcije za imovinu.\nCeo proces je značajan ne samo zbog evidentiranja sve imovine u jaavnoj svojini i obuke lokalnih službenika na tom poslu, već i zbog konačnog adekvatnog iskorišćenja te imovine, naročito u vidu privlačenja novih investicija. Projekat finansira Evropska unija a sprovodi Ministarstvo državne uprave i lokalne samouprave u saradnji sa Stalnom konferencijom gradova i opština.\nDogađaju su prisutvovali resorni ministri i Njegova ekselencija Sem Fabrici, ambasador i Šef Delegacije Eveopske unije u Srbiji, koji je govorio o važnosti efikasnog funkcionisanja lokalne administracije. Za 15 godina postojanja programa Exchange 5, realizovano je 166 lokalnih projekata ukupne vrednosti 33 miliona evra.


Američka telekomunikaciona kompanija uvodi blokčein softver u 2019.\nBTC $36.482 -3,04%\nETH $2.442 -1,92%\nBNB $371 -3,64%\nSOL $90 -6,30%\nXRP $0,61 -2,45%\nDOGE $0,14 -2,07%\nTelekomunikaciona kompanija Comcast uvodi Blockgraph blokčein platformu u 2019. kako bi unapredila efektivnost TV marketinga i oglašavanja\nAmerički telekomunikacioni konglomerat Comcast pokrenuće svoj “Blockgraph” blokčein projekat tokom 2019. godine, navodi se u saopštenju 21. decembra.\n“Comcast trenutno posluje sa NBCUniversal kako bi testirao mogućnosti Blockgraph-a sa planovima da ga uključi u svoju ponudu početkom 2019,” kako se navodi.\nComcast je globalna medijska kompanija osnovana 2001. godine, koja pruža usluge kablovske televizije, interneta i telekomunikacija. Comcast je navodno druga kompanija u svetu koja se bavi ovim uslugama u pogledu prihoda i najveća TV kompanija u SAD. Prihodi ove kompanije za treći kvartal iznosili su 22,1 milijardu dolara.\nPrema kompaniji Comcast, odeljenje za reklamiranje na kablovskoj pokrenulo je sledeću fazu projekta Blockgraph koji predstavlja proizvod koji je dizajniran kako bi obezbedio lične podatke i razmenu informacija, tokom 2019. godine. Comcast radi na projektu i sa drugim kompanijama kao što je Viacom, i reklamna firma Spectrum Reach, i slično.\nPeer-to-peer platforma ima za cilj da poboljša efikasnost i efektivnost TV marketinga i oglašavanja. Predsednik Spectrum Reach-a Dejvid Klajn izjavio je:\n“Upotreba podataka predstavlja prioritet u zaštiti privatnih informacija potrošača. Tehnologija Blockgraph-a nudi poboljšanu zaštitu privatnosti tako što svim korisnicima unutar ekosistema televizije omogućava anonimnost informacija.”\nComcast je ogromna kompanija koja drži monopol u mnogim regijama i zbog toga se smatra “negativcem”, a neke publikacije su je nazvale “najgorom kompanijom u Americi”. Državni tužilac u Minesoti, Lori Svonson podnela je tužbu protiv ove kompanije, tvrdeći da je naplaćivala klijentima više nego što je obećavala, uz naplaćivanje usluga i proizvoda koje niko nije zahteva.\nPored svojih proizvoda, Comcast je podržao i druge razvojne blokčein projekte. U martu, njujorški blokčein startap Blockdaemon u poslednjoj rundi finansiranja je prikupio 3 miliona dolara. Sredstva su tako postavljena kako bi “poboljšala infrastrukturu i kako bi pomogla korisnicima da se povežu preko mreže sa ostalim vrstama blokčeina”.


Doživotno učenje kao stil novog doba - Ozonpress :: internet portal\nTag: Biblioteka, učenje\nDoživotno učenje je imperativ novog doba. Priliku da čuju kako to drugi u svetu rade imali su posetioci tribine „Znanje za sve“ održane u utorak 18. novembra u 12 časova u Gradskoj biblioteci „Vladislav Petković Dis“ u Čačku (Biblio-kutak u Domu kulture).\nJelena Andonovski, bibliotekar Univerzitetske biblioteke „Svetozar Marković“ iz Beograda održala je predavanje na temu besplatnog unapređenja znanja putem interneta koji nude prestižni univerziteti poput Berklija, Stenforda, Jejla, Prinstona, univerziteta u Tokiju, Londonu, Kopenhagenu itd, a u okviru projekta Univerzitetska biblioteka „Svetozar Marković“ za mrežu javnih biblioteka Srbije: prenos znanja, sadržaja i programa, koji finansira Ministarstvo kulture Republike Srbije. U doba potpune tehnološke i informatičke dominacije u svim oblastima života prisutnima su pokazane prednosti koje tehnologija donosi i na polju edukacije. Besplatni onlajn kursevi koje organizuju priznati profesori i stručnjaci iz različitih oblasti su u svetu sve popularniji naročito zbog današnjih velikih izazova i zahteva za stalnim unapređenjem sopstvenih znanja koje nameće tržište rada.\nSve što je potrebno za praćenje ovakvih kurseva su računar, internet i malo slobodnog vremena, a nakon odslušanih predavanja polaznici dobijaju potvrdu o završenom kursu ili sertifikat uz doplatu.\nMogućnost besplatnog obrazovanja na akademskom nivou putem interneta jedna je od najvažnijih inovacija u obrazovanju u poslednjih 200 godina, pa je i brojna publika bila zainteresovana da čuje kakav je koncept portala Coursera i EdX koji nude preko hiljadu kurseva iz različitih oblasti. Pored engleskog, dostupni su kursevi i na francuskom, nemačkom, ruskom, kineskom i drugim jezicima, a sve je više kurseva za koje su obezbeđeni titlovi sa prevodom na srpski. U drugom delu predavanja Jelena Andonovski je predstavila portal Univerzitetske biblioteke „Svetozar Marković“ simboličnog naziva „Znanje za sve“ koji nudi snimljena predavanja poznatih profesora sa svetskih univerziteta prevedena na srpski jezik. Na ovaj način u potpunosti se ukida jezička barijera i pruža se svima mogućnost za praćenje kursa.\nDa li će se i srpski profesori i univerziteti započeti ovu lepu praksu i početi da se uključuju u ovaj već višegodišnji svetski trend u oblasti edukacije? Da li će postaviti neki od kurseva na Coursera-u ili neki sličan portal? Ostaje da se nadamo. To je bila najveća želja mlade čačanske publike (osnovaca, srednjoškolaca i studenata) kojoj su ovakva predavanja najviše i namenjena.


Vučić i Ivanić: Odnosi Srbije i BiH napreduju\nNaslovnica Bosna i Hercegovina Vučić i Ivanić: Odnosi Srbije i BiH napreduju\nBiH, Srbija – Srpski član Predsjedništva BiH Mladen Ivanić i premijer Srbije Aleksandar Vučić ocijenili su danas da odlični odnosi BiH i Republike Srpske “treba da se nastave” i da su oni “bitan doprinos stabilizaciji prilika unutar BiH”, saopštilo je Predsjedništvo BiH.\nU telefonskom razgovoru Ivanić i Vučić ocijenili su da odnosi BiH i Srbije napreduju i da je potrebno podstaći saradnju, posebno u oblasti u ekonomije, pri čemu je naglasak stavljen na namjensku industriju i turizam.\nDogovoreno je da se Ivanić i Vučić u najskorije vrijeme sretnu u Beogradu, kako bi razgovarali o budućoj saradnji, radi poboljšanja političkih prilika u cijelom regionu, navodi se u saopštenju.\nOlivera 5. siječnja 2016. At 19:19\nNaravno da odnosi Srbije i BiH napreduju i da će u budućnosti samo još više napredovati. To žele i tome teže kako sva tri konstitutivna naroda BiH, tako i građani Srbije u celini. I nema te sile koja će moći te odnose i tu saradnju da prekine ili osujeti.\nSamir 5. siječnja 2016. At 19:39\n@Olivera…tako je sekretarice, odnosi BIH se krecu uzlaznom putanjom i Ankara ce uciniti sve da se takvi procesi ucvrscuju i napreduju u svakom smislu. U smislu sto brzeg razvoja tih odnosa je neophodno sto pre iskljuciti kriminalne strukture Dodika i ostalih u svim kantonima BIH, jer kriminal i medjudrzavni napredak nikako ne stimulisu te procese. Prioritet je osloboditi se dogmi koje su namjetnutet indokrinacijom iz 90-ih, a to je jedino moguce ako se aktivno podmladjuju administrativne strukture, posebno u Operativnom smislu”blink”.\nPro-evropska politika zahtjeva i pro-evropske kordinatore na svim nivoima vlasti.


Bela Crkva: Hepo kockice kao glavna investicija | Autonomija\nPosted By admin On 18. januara 2014. @ 17:04 In Autonomija,Vojvodina,Lokalne samouprave | 1 Comment\nNa izborima u Beloj Crkvi u maju 2012. godine cenzus je prešlo osam stranaka. Najveći broj odbornika osvojile su Jedinstvena Srbija i Demokratska stranka: svaka po osam. Za njima slede Bogata Srbija sa osvojena četiri odbornička mandata i Liga socijaldemokrata Vojvodine sa tri odbornika. Po dva odbornička mesta su pripala koаliciji SPS–SDPS, DSS-u i Grupi grаđаnа Belocrkvаnskа slobodnа inicijаtivа, koju su osnovali odbornici DSS-a, izbačeni iz te stranke, a sada bliski URS-u.\nDva meseca nakon izbora održana je i konstitutivna sednica na kojoj su većinu činila 26 odbornika JS, DS, BS, LSV, URS i SDPS. Za predsednika Skupštine postavljen je Nenаd Živаnović iz JS, a zа njegovog zаmenikа izabran je demokrata Ivica Terzić. Njegov stranački kolega, Stanko Petrović, postao je predsednik opštine, a za zamenika je postavljen biznismen Marjan Aleksić, koga je predložila JS. Ostale stranke većine dobile su mesta u Opštinskom veću.\nNakon nekoliko turbulentnih sednica Skupštine Bele Crkve činilo se da je vlast stabilna. Međutim, početkom prošle godine, na početku zasedanja četvrte redovne sednice, predsednik SO Nenad Živanović predložio je dopunu dnevnog reda i imenovanje zamenika predsednika skupštine, razrešenje člana Opštinskog veća i imenovanje novih članova. U belocrkvansku vlast tog dana je ušla i Srpska napredna stranka. Novoizabrani zamenik predsednika skupštine je Jovan Daja iz SNS-a. Dragan Tikić iz Bogate Srbije razrešen je dužnosti člana veća, a novi opštinski većnici postali su Dušan Milosavljević i Mirjana Pančić-Bužek, takođe iz SNS-a. „Naprednjaci“ su najavili da je njihov cilj borba protiv korupcije i kriminala i da od njega neće odustati. Obećali su maksimalno zalaganje za sprovođenje programa SNS-a u Beloj Crkvi. Sednicu su tada bojkotovali odbornici LSV, međutim ova stranka je nastavila da učestvuje u vlasti i nakon promena tog dana, što čini i danas.\nNaprednjaci izlaze iz vlasti?\nKrajem prošle godine, Predsedništvo SNS donelo je odluku o povlačenju iz vlasti u 11 opština, među kojima je i Bela Crkva. Za sada, međutim, još uvek ni jedan funkcioner SNS-a nije dao ostavku na svoju funkciju u lokalnoj samoupravi Bele Crkve. Na pitanje da prokomentariše političku situaciju u opštini, kao i odluku vrha SNS da napusti vladajuću koaliciju u Beloj Crkvi, Stanko Petrović podseća da su u izbornoj kampanji sve političke stranke i kandidati obećali da će njihov anganžman biti posvećen poboljšanju uslova života sugrađana. – Bela Crkva je bila rekorder u Srbiji po broju kandidovanih lista, sa čak 15 stranaka i grupa građana. Odborničke grupe koje su formirane u skupštini čine predstavnici stranaka koje su dobile poverenje glasača. Svaka odbornička grupa pojedinačno sebe predstavlja na način na koji misli da je za nju i njene glasače najbolji – objašnjava Petrović. – Mi za par meseci završavamo prvu polovinu mandata i moj lični stav o kvalitetu rada svake stranke zavisiće od rezultata koje budu postizale. Na koaliciji je da te rezultate vrednuje i na osnovu njih donosi odluke o eventualnim kadrovskim i svakim drugim promenama, a da li smo zrelo političko društvo i da li su rezultati merilo nečije vrednosti pokazaće sledeći lokalni izbori kada će glasači dati svoj sud o radu svake stranke – istakao je predsednik opštine Bela Crkva, koji je zaključio da će svoj rad nastaviti na operativan način, radeći na konkretnim projektima. – A to ko će učestvovati u vlasti, a ko će biti u opoziciji zavisi od spremnosti i ambicija svake stranke da urade nešto za svoju opštinu i svako ko može tome da doprinese dobrodošao je kao partner i saradnik.\nStanko Petrović, predsednik opštine Bela Crkva, kaže da ovdašnju vlast čine gotovo sve političke opcije koje participiraju u republičkoj i pokrajinskoj vlasti. – Prednost široke koalicije jeste stabilnost u radu, jer stabilna većina sprečava da se kod nas dešava ono što se dešava u mnogim drugim opštinama: da mandat prolazi u stalnim pokušajima promene većine i bavljenjem vladajuće koalicije da održi tanku većinu, a kada se vlast i opozicija bave samo sobom, najčešće trpi posao i nema rezultata zbog kojih su nas naši sugrađani izabrali. Ono što je bio drugi motiv pravljenja široke koalicije, jeste želja da svaka stranka iskoristi svoj potencijal i svoje političke veze usmeri ka privlačenju investicija i lobiranju ka ministarstvima – objasnio je Petrović.\nOn je dodao i da nije zadovoljan postignutim rezultatima u tom smislu i konstatovao da koalicija nije u dovoljnoj meri funkcionalna. Petrović je izrazio očekivanje da će u naredne dve godine veća angažovanost svih političkih stranaka rezultirati većim brojem realizovanih projekata iz republičkih ministarstava.\nInvesticija u hepo kockice\nPetrović je kao najvažniju investiciju u prošloj godini izdvojio otvaranje fabrike za proizvodnju hepo kockica Flamat. – U pitanju je nemačko-srpska fabrika, čije je sedište u Nemačkoj i matična firma ima tradiciju dugu više od 100 godina. Ozbiljnost firme garantuje da ćemo osim novih radnih mesta kao benefit za Belu Crkvu imati i činjenicu da je investitor u Beloj Crkvi našao pouzdanog partnera, pa će primer dobre prakse biti dobra reklama za dalje pregovore sa potencijalnim investitorima – ističe predsednik opštine Bela Crkva.\nTuristička šansa: Jezera u Beloj Crkvi\nPrema njegovim rečima, ako se uzme u obzir opšta situacija u zemlji i loše funkcionisanje lokalnih samouprava zbog nedovoljno sredstava kojima se raspolaže, on je zadovoljan urađenim, kao i brojem i značajem započetih i realizovanih projekata. – Najznačajniji projekti su izgradnja gasovodne mreže u Beloj Crkvi i svim naseljenim mestima, izgradnja kanalizacione mreže u Kruščici, početak rekonstrukcije lokalnog puta Bela Crkva-Kusić, projekat rekonstrukcije fudbalskog terena u Grebencu, početak rekonstrukcije gradskog parka i još nekoliko desetina manjih projekata. Potpisan je ugovor sa rumunskom županijom Karas-Severin za izgradnju mosta i graničnog prelaza između Vračev Gaja i Sokolovca – naveo je Petrović, koji je u prošlom mandatu obavljao funkciju zamenika predsednika opštine.\nKomentarišući budžet za 2014. godinu, predsednik opštine je istakao da se Bela Crkva ubraja u nedovoljno razvijene opštine i da je svrstana u treću kategoriju, te da budžet od 495 miliona dinara nije ni približno dovoljan da se u ovoj godini uradi sve što se planira. On, ipak, napominje da maksimalnim angažovanjem u privlačenju investicija i projekata od viših nivoa vlasti i nastavak rada na projektima koje finansira Evropska Unija mogu da se postignu značajni rezultati.\nNa otvaranju fabrike Flamat u Beloj Crkvi bio je prisutan predsednik Vlade AP Vojvodine, a neretko su i pokrajinski funkcioneri isticali dobru saradnju sa rukovodstvom opštine Bela Crkva, među kojima se isticala ona sa VIP Fondom. Upravo je saradnja sa pokrajinom i sredstva koja su odavde stizala u Belu Crkvu ono što ističe Sandra Ristić, odbornica Lige socijaldemokrata Vojvodine u SO Bela Crkva. – Obezbedili smo sredstva od Pokrajinskog sekretarijata za sport i omladinu za rekonstrukciju fudbalskog igrališta, u koje se ništa nije ulagalo unazad 40 godina. Obezbedili smo i sredstva za fudbalski klub u Kusiću. Imali smo i podršku Sekretarijata za kulturu i informisanje. Sa druge strane, očekivali smo da će pomoć stići i iz republičkih izvora, što se nije desilo – istakla je Sandra Ristić. Ona je ocenila da LSV u Beloj Crkvi nije u potpunosti zadovoljna načinom na koji funkcioniše lokalna koalicija, odnosno pojedini činioci u njoj, te da se očekuje sastanak stranačkog opštinskog odbora, na kojem će se razmatrati i ostanak u koaliciji.\n– Liga u Beloj Crkvi ima člana veća i jednog direktora i mi smo doprineli boljem kvalitetu života u Beloj Crkvi. Iskoristili smo i stranačku poziciju i uspeli smo da obezbedimo sredstva iz pokrajine. Sa druge strane, nismo toliko u prilici da učestvujemo u odlukama koje se donose i potrebno je da se situacija ponovo proceni – napominje odbornica LSV u SO Bela Crkva. Ristićeva je dodala i da je njena stranka spremna na razgovor sa koalicionim partnerima, kako bi se iznašlo rešenje koje bi bilo najbolje za građane Bele Crkve. Međutim, ona je upozorila i na nepravilnosti u radu, među kojima je istakla davanje u zakup poljoprivrednog zemljišta. Ristićeva je, komentarišući budžet za ovu godinu, rekla da smatra da je budžet dobro projektovan i da će biti razvojni, a da će se posebna pažnja usmeriti na prekograničnu saradnju.\nSkromne informacije sa vebsajta\nZvanična internetska prezentacija\nOpština Bela Crkva imala je tokom prošle godine i ulaganja u kulturu, pa je tako završeno opremanje depoa u Gradskom muzeju Bele Crkve. Na ovaj način će se likovna zbirka i zbirka primenjene umetnosti od sada čuvati u adekvatnom prostoru. Za ovaj projekat Ministarstvo kulture i informisanja dalo je 250 hiljada dinara, a dodatna sredstva, u iznosu od oko 30 hiljada uložila je opština. U depou su zamenjene elektroinstalacije, urađena je nova rasveta, postavljeni su klizni regali za odlaganje slika, nabavljene su i postavljene četiri metalne stalaže za odlaganje predmeta od porcelana, srebra i stakla, ugrađen je klima uređaj i postavljen termohidrometar za kontrolu vlažnosti vazduha i temperature. Pre opremanja depoa umetnička dela su bila poređana na podu i neka od njih pretrpela su oštećenja.\nOpština Bela Crkva spada u multietnične sredine, u kojoj su, posle većinskog srpskog stanovništva, najzastupljeniji pripadnici češke nacionalne zajednice. Od projekata koji su zasnovani na ovoj specifičnosti u prošloj godini se izdvojio „Bela Crkva – Europolis“ Fondacije De Deo. U kreiranju ovog projekta krenulo se od činjenice da Bela Crkva predstavlja bogatstvo različitosti nacija, kultura, jezika i arhitekture. Sastoji se od pet celina: „Evropska zajednica Belih Crkava“, „Ulice traže gradove“, „Etno voz – Peron Evropa“, „Bela Crkva – grad muzej“ i „Etno sela traže partnere“, a podršku ovom projektu dao je Nacionalni savet nemačke nacionalne manjine.\nU Beloj Crkvi se takođe beleži i volonterski aktivizam kada je reč o zaštiti životne sredine, pa je tako zahvaljujući tome uspešno završeno i čišćenje lokaliteta Mali pesak u ovoj opštini, koji je bio ugrožen brojnim divljim deponijama. Tokom prošle godine izvedeni su i merenje ukupne količine i selekcija smeća koja se prikupi u toku jedne nedelje u opštini Bela Crkva, čime je počela i praktična realizacija GIZ Impact projekta upravljanja otpadom i otpadnim vodama u opštini. Zajednički sporazum o ovom projektu potpisali su Ministarstvo energetike, održivog razvoja i zaštite životne sredine, nemačka organizacija za međunarodnu saradnju GIZ i opština Bela Crkva, a merenje, koje je organizovao JKP Belocrkvanski komunalac izvedeno je u saradnji sa ekipom Tehnološkog fakulteta iz Novog Sada, u prisustvu predstavnika GIZ-a. Krajnji cilj ovog projekta je uspostavljanje sistema upravljanja otpadom i otpadnim vodama, koji će biti isplativ, održiv i u interesu krajnjih korisnika.\nZanimljivo je da većina navedenih informacija ne može da se nađe na zvaničnoj prezentaciji opštine Bela Crkva na internetu, koja veoma skromno informiše o radu lokalne samouprave i koja, sem jedne mejl adrese, ne sadrži druge elemente interaktivnosti. Na njoj se, takođe, ne mogu pronaći ni izdanja Službenog lista, kao ni usvojeni budžet za ovu godinu.\nURL to article: https://www.autonomija.info/bela-crkva-hepo-kockice-kao-glavna-investicija.html


OTVORENA DEONICA Y-KRAKA – ВОЈВОЂАНСКE\nAnna Horvátová 17/12/2018\tObilaznica oko Subotice\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, prisustvovala je danas puštanju u saobraćaj deonice Ipsilon kraka, ukupne dužine 12 kilometara, navodi subotica.info.\nSada je to kraći put za teški teretni saobraćaj od autoputa do „zone“ u Malom Bajmoku, ali zato dok se ne završi Y-krak do kraja i povećan saobraćaj na deonici Mali Bamok do Zagrebačke ulice.\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, prisustvovala je danas, zajedno sa predsednikom Skupštine AP Vojvodina Ištvanom Pastorom i gradonačelnikom Subotice Bogdanom Labanom, puštanju u saobraćaj deonice „Ipsilon kraka“, ukupne dužine 12 kilometara, i tom prilikom najavila da je Vlada Srbije u 2019. godini opredelila 1,4 milijarde dinara za završetak ove obilaznice oko Subotice.\n– Prošle godine završili smo 6,5 km, ove godine 5,5 km i time puštamo u saobraćaj 12 km puta. Kako smo rekli, tako i radimo. Ova obilaznica, koja povezuje granični prelaz Kelebija i industrijsku zonu sa Koridorom 10, važna je kako za Suboticu, tako i za Srbiju. Naš cilj je da stvaramo uslove za dolazak novih kompanija i dalji razvoj cele zemlje – rekla je Zorana Mihajlović.\nOna je ovom prilikom istakla i da sledeće godine kreće rekonstrukcija još jednog dela pruge Beograd-Budimpešta, na deonici Novi Sad-Subotica-državna granica, rekavši da je u pitanju projekat vredan više od 1,1 milijarde dolara.\nIštvan Pastor je rekao da je završetak obilaznice oko Subotice san Subotičana više od dve decenije.\n– Ovo je dobra vest za sve nas jer se držimo rokova i svega obećanog. Sijaset je racionalnih razloga za završetak ‘Ipsilon kraka’, verujem da ćemo dogodine u ovo vreme završiti i preostalih 12 kilometara – kazao je Pastor.\nBogdan Laban, gradonačelnik Subotice, istakao je da su posle višedecenijskog zastoja, u novembru 2016. nastavljeni radovi i da će završetak Ipsilon kraka doprineti izmeštanju teškog teretnog saobraćaja iz centra grada.\n– Obilaznica oko Subotice učiniće da se sav teretni saobraćaj izmesti iz grada, kao i iz Privredne zone ‘Mali Bajmok’. Ovaj projekat rezultat je predanog rada i insistiranja na efikasnosti predsednika Republike, Vlade Srbije i Ministarstva građevinarstva, saobraćaja i infrastrukture. Do kraja 2019. godine završićemo celu deonicu – naglasio je gradonačelnik Laban i dodao da su u izgradnju 12 kilometara obilaznice oko Subotice uložena sredstva u visini od 1,1 milijardu dinara.\nPrevious Previous post: РЕКОНСТРУИСАНА САЛА КУЛТУРНОГ ЦЕНТРА “КИСАЧ“\nNext Next post: ЗАВРШНА КОНФЕРЕНЦИЈА ПРОЈЕКТА „ЗАУСТАВИ-ЗАШТИТИ-ПОМОЗИ“


Kiril Tjurdenjev novi generalni direktor NIS-a\nBeta 24. marta 2017. 12:20\nNovi generalni direktor Naftne industrije Srbije (NIS) je Kiril Tjurdenjev, dosadašnji prvi zamenik generalnog direktora NIS-a za preradu i promet, saopštila je danas ta kompanija.\nKiril Kravčenko će, kako je saopšteno, nastaviti da obavlja funkciju zamenika generalnog direktora Gaspromnjefta za upravljanje inostranim aktivama.\nNastaviće i da učestvuje u rešavanju strateških pitanja razvoja NIS-a, koristeći stečeno ekspertsko iskustvo u upravljanju aktivom Gaspromnjefta u Srbiji.\nPredsednik Odbora direktora NIS-a, prvi zamenik generalnog direktora Gaspromnjefta Vadim Jakovljev je u ime akcionara izrazio uverenost da će profesionalizam Kirila Tjurdenjeva obezbediti kontinuitet razvojnog kursa NIS-a „koji je usmeren na porast efikasnosti biznisa i transformaciju kompanije u strateškog igrača na balkanskom energetskom tržištu“.\nKravčenko je istakao da je ponosan na rezultate koje je NIS postigao za vreme njegovog rada na funkciji generalnog direktora kompanije.\n„Za osam godina NIS je prošao ogroman put od lokalne kompanije do ozbiljnog medjunarodnog igrača na energetskim tržištima. Ja ću nastaviti da učestvujem u rešavanju strateških pitanja razvoja NIS u ulozi člana Odbora direktora kompanije i obezbediću neophodne ekspertize za novog generalnog direktora“, rekao je on.\nIzrazio je uverenje da sa Kirilom Tjurdenjevom NIS dobija efikasnog i iskusnog rukovodioca, sposobnog da uspešno odgovori na sve izazove koji stoje pred kompanijom, i da reši ambiciozne zadatke, vezane za realizaciju ključnih investicionih projekata NIS-a.\nTjurdenjev i NIS-u radi od aprila 2016. godine, na poziciji prvog zamenika generalnog direktora za preradu i promet.\nMladi kineski milijarderi zaradili 223 milijarde $ 2020.\nHotel Splendid nije prodat – niža cena 27. novembra\nO budućim stopama se može pričati,ali porez mora da se plati\nDevet nauspešnijih preduzetnica dobilo priznanje Žena zmaj\nNajveći posao u sektoru luksuza: Francuski 'Luj Viton'…\nNajveći posao u sektoru luksuza: Francuski 'Luj…\nEkson-Mobil ukida hiljade radnih mesta jer potražnja za…\nNove tehnologije i inovativna rešenja važni za poslovanje\nDevet mađarskih kompanija uložiće u Srbiju 75 miliona evra\nZašto je važno da se poboljša pristup finansiranju MMSP\nRegionalni forum šansa za umrežavanje privrednika


OŠ“Sreten Lazarević“ pobednik školske olimpijade – Info LIGA\nOŠ“Sreten Lazarević“ pobednik školske olimpijade\nby infoLIGA · 29/05/2017\nTradicionalnim podizanjem zastave na sportskim terenima u Prilikama otvorena je školska olimpijada koja je okupila oko 160 učenika iz OŠ ’’Kotraža’’, OŠ ’’Jezdimir Tripković’’ Latvica, OŠ ’’Miodrag Milovanović-Lune’’ Karan i OŠ ’’Sreten Lazarević’’ iz Prilika.\nTakmičili su se u disciplinama: košarka, odbojka, fudbal, skok u dalj i vis, bacanje kugle, šah… Dva dana mališani su u sportskom duhu branili boje svojih škola, a pre svega negovali drugarstvo i na najlepši način prezentovali fer plej na terenu.\nDirektor OŠ ’’Sreten Lazarević’’ iz Prilika, koja je u ukupnom plasmanu pobednik olimpijade, Miladin Božović, kaže da je takmičenje organizaciono bilo na viskom nivou i proteklo u najboljem redu.\nIzuzetno je važno razvijati školski sport jer samim tim deca na vreme usvajaju zdrave stilove života, pravilno rastu, razvijaju se, neguju takmičarski duh i uzajamno poštovanje. Radićemo na omasovljenju školskih olimpijada i drugih takmičenja u kojima deca učestvuju. Mislim da su ovo bila dva veoma lepa dana za sve učesnike, a nama, kao školi domaćinu, bila je čast da ugostimo prijatelje i takmičare iz škola u okruženju.-kaže Božović.\nPrilike – 435 poena\nКotraža – 345 poena\nLatvica – 300 poena\nKaran – 220 poena\nPrilike – 225 poena\nKotraža – 185 poena\nLatvica – 150 poena\nKaran – 90 poena\nPrilike – 210 poena\nКotraža– 160 poena\nKaran – 130 poena\nTags: prilikeškolska olimpijada\nNa minus 25 celu noć bio u vodi\nOtvorena vrata u Opštem sudu Ivanjica\nNext story Trećina radnika “Proletera“ na bolovanju\nPrevious story U Međurečju najbolji “Dukat“ iz Kosjerića


Treća donacija crnogorske porodice iz Berlina – Portal Podgorica\nTreća donacija crnogorske…\nTreća donacija crnogorske porodice iz Berlina\nCrnogorska porodica iz Berlina, koja za širu javnost želi da ostane anonimna, besprjekorno pruža pomoć, podršku i realizuje razne humanitarne projekte koji imaju za cilj promociju i očuvanje društvenih vrijednosti, saopštili su iz Kliničkog centra Crne Gore.\nPrema riječima dr Saše Radovića, direktora Instituta za bolesti djece, protekle sedmice je isti anonimni crnogorski dobrotvor donirao je po treći put u 2020. godini ovoj organizacionoj jedinici Kliničkog centra Crne Gore, savremenu medicinsku opremu za dječiju urologiju.\n„Nakon donacije za rekonstrukciju dijela dječijeg igrališta, donacije generatora za otvorenu i laparoskopsku hirurgiju “LigaSure”, operacioni blok Instituta će biti opremljen sa novim rigidnim pedijatrijskim ureterorenoskopom. Svakako, poštujući pravo na privatnost i želju da izostane medijska promocija dragih prijatelja iz Berlina, ipak moramo naglasiti da je pažnja i radost darivanja nešto što treba objaviti. Zloupotrebiću odnos i podijeliti ličnu komunikaciju, koja je uvijek iskrena, jednostavna sa pitanjem, koje je i odgovor:\n„Kako porodica i ja možemo pomoći Institutu i djeci koja se u njemu liječe?“. Jednostavnost ljudi velikog srca i duše“, zaključio je dr Radović.\nDobročinstvo poput davanja u dobrotvorne svrhe je samo dio jednog šireg humanistarnog pristupa prave filantropije koja u biti znači ljubav prema čovječanstvu i okidač je za mnogo sveobuhvatnije procese.\n„Često se filantropija pogrešno povezuje sa davanjem novca ili neke druge pomoći, a u suštini je ona mnogo šira pojava i podrazumijeva podizanje nivoa svijesti koji dugoročno utiče na društvo u cjelini, a prije svega da svijet u kojem žive i oni ljudi koji daruju, kao i oni kojima se daruje bude bolje mjesto za život svih.\nZahvalnost uz poruku Instituta za bolesti djece: Naš cilj – Srećno djetinjstvo“, saopštili su iz Kliničkog.


Jeftini letovi iz Soluna - Avio karte Solun - eSky.rs\nProverite najbolje prilike za letove iz Soluna\n✔ Postoje li posebne ponude za letove iz Soluna na eSky.rs?\n✔ Mogu li se pobrinuti za osiguranje prilikom rezervacije leta iz Soluna?\n✔ Ako rezervišem let iz Soluna, mogu li da rezervišem ujedno i smeštaj?\n✔ Koje avio-kompanije nude letove iz Soluna?\nBudite sigurni, da na eSky.rs ponuda letova iz Soluna uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Grčke Jeftini letovi iz Grčke Jeftini letovi za Potiju (Kalimnos) Jeftini letovi iz Potije (Kalimnos) Jeftini letovi za Viljagarson Jeftini letovi iz Viljagarsona\nJeftini letovi do Bahreina Jeftini letovi iz Bahreina Jeftini letovi do Bloomington Central Illinois Jeftini letovi od Bloomington Central Illinois


KRIK: Belivukova grupa imala kuću za likvidacije, oružje čuvala u prostorijama stadiona Partizana\nKriminalna grupa Veljka Belivuka mamila je i odvozila svoje žrtve u kuću specijalno namenjenu za ubistva, a "hemijska sredstva" korišćena su da se otklone tragovi, navodi se u naredbi za sprovodjenje istrage protiv te grupe čije je detalje objavio KRIK.\nProstorije na stadionu fudbalskog kluba Partizan su navodno koristili da čuvaju oružje i drogu.\nKRIK piše da istragu protiv Belivuka vodi tužilac Saša Ivanić, poznat po tome što je vodio postupke protiv narko-bosa Darka Šarića i kontroverznog biznismena Stanka Subotića.\nVeljko Belivuk (35), vodja navijačke grupe “Principi” bliske crnogorskom kavačkom klanu, kada je uhapšen prošlog četvrtka bio je osumnjičen za dva ubistva, “a u roku od jednog dana, na ovu crnu listu dodato je još jedno”, dodaje KRIK.\nU jučerašnjoj naredbi o pokretanju tužilačke istrage navodi se da je Belivukova grupa osumnjičena za ubistva kriminalca Milana Ljepoje, navijača Gorana Veličkovića i Zdravka Radojevića.\nSva ubistva izvršena su na sličan način, kako tvrdi tužilaštvo – članovi Belivukovog klana su namamili žrtve, kidnapovali ih i odvezli do kuće u beogradskom prigradskom naselju Ritopek koja je služila specijalno za ubistva.\nOva kuća je bila dobro obezbedjena, imala je najsavremeniji video-nadzor i bila je opasana visokom ogradom, navodi tužilaštvo.\nSlučaj je dobio tužilac Saša Ivanić koji je, pre svega, poznat po tome što je podigao optužnice protiv Šarića i Subotića, ali i Branka Lazarevića – bivšeg šefa kabineta tada ministra unutrašnjih poslova Ivice Dačića.\nŠarić je prošle godine osudjen na 15 godina zatvora, dok su Subotić i Lazarević na kraju sudjenja oslobodjeni.\nU svojoj novoj istrazi, Ivanić je kao lidere klana označio Belivuka i njegovog saradnika Marka Miljkovića (29), a osim njih, istraga je pokrenuta i protiv još 20 osoba za koje tužilaštvo tvrdi da su bili članovi grupe.\n“Belivuk i Miljković stvorili su plan da se pod paravanom navijačke grupe ‘Principi’ vrše krivična dela kako bi se pored imovinske koristi stekao i primat u kriminogenoj sredini – zastrašivanja suparničkih kriminalnih grupa, preuzimanja prevlasti na tržištu droge, ubistva pripadnika drugih kriminalnih grupa”, navodi u dokumentu tužilac Ivanić.\nGrupa je bila uključena u otmice, ubistva, prodaju droge i pranje novca, piše u naredbi o pokretanju istrage.\nBelivukova ekipa koristila je i prostorije stadiona fudbalskog kluba Partizan u kojem je krila oružje, ali i drogu, otkriva dokument.


Paraolimpijski komitet Crne Gore - Tomić: Stvoriti uslove za rad i takmičenje\n- Objavljeno 12 januar 2017\nOn je kazao da je POK obilježio 50 godina sporta osoba sa invaliditetom, navodeći da je u tu cast objavljena i prva knjiga o paraolimpizmu.\n“Radili smo i na promociji paraolimpizma i skrenuli pažnju javnosti na mogućnosti osoba sa invaliditetom, ne samo u rezultatskom, već u smislu promocije vrijednosti sporta, paraolimpizma kao opšti interes osoba sa invaliditetom”, kazao je Tomić.\n“Očekuje nas SP za atletičare u Londonu, sredinom jula, na kojem će, nadam se, nastupiti rekordan broj takmičara iz Crne Gore. Do sada su sigurni Baranin, Goranović i Miloš Ranitović, a vjerujem da će još neko iznenaditi. Nastupiće i golbalisti od 4. do 11. septembra u Kišinjevu. Filip Radović braniće evropsku medalju krajem septembra u Laškom, a postoji mogućnost da uz Filipa nastupi još neko od stontenisera”, rekao je Tomić.


Andrić s penala presudio Ludvigzburgu u produžetku – Sport – Dnevni sportski list\n31. октобра 2020. 8:02 PM\nAndrić s penala presudio Ludvigzburgu u produžetku\nKošarkaši Partizana savladali su nemački Ludvigzburg 86:82 posle produžetka u dramatičnom meču u Pioniru, u osmom kolu FIBA Lige šampiona.\nCrno-beli su posle dosta oscilacija, grešaka, tehničkih i nesportskih grešaka, 69 slobodnih bacanja dva tima, stigao do četvrte pobede u Grupi E, prve posle tri poraza u nizu.\nOdlučujuće poene je sa linije za slobodna bacanja postigao Mihajlo Andrić, šest sekundi pre kraja, dok su se tokom meča generalno istakli Novica Veličković, Stefan Birčević i Vil Hečer.\nVeličković je bio najefikasniji sa 21 poenom uz 10 skokova, dabl-dabl je imao i Birčević sa 16 poena i 12 uhvaćenih lopti, ali je često i nervirao navijače brojnim greškama i faulovima, te jednom i autokošem.\nHečer je pre petog faula postigao 20 poena pogodivši četiri trojke, uz šest asistencija u utakmicu koja je trajala skoro dva i po sata. Goste je predvodio Koton sa 14 poena i sedam skokova, 13 je dodao Martin, a deset je ubacio Lozing.\nCrno-beli imaju pobedu manje od drugoplasiranog rivala, a u sledećem kolu dočekuju lidera grupe Bešiktaš, 14. decembra.


Ekonomsko osnaživanje ključno u prevenciji nasilja nad ženama\nBeta\t 25. februara 2016. 12:15\nEkonomsko osnaživanje žena jedan je od ključnih faktora prevencije i zaštite od nasilja nad ženama, istaknuto je danas na konferenciji u kluturnom centru Reks u Beogradu.\nPotpredsednica Vlade i predsednica Koordinacionog tela za rodnu ravnopravnost Zorana Mihajlović rekla je da se borba protiv nasilja nad ženama ne završava u sigurnoj kući, već ekonomskim osnaživanjem žena i zapošljavanjem koje će im omogućiti da se ne vraćaju u dom nasilniku.\nMihajlović je navela da rodna ravnopravnost počinje u porodici, a da se završava na tržištu rada.\n“Gotovo 80 posto žena se vraća u dom nasilnika i mogućnost da se zapošljavaju i da izdržavaju sebe i decu, je ono na čemu zajedno možemo da radimo i za to postoje planovi”, navela je Mihajlović.\nOna je navela da je potrebno da se izmeni zakonska regulativa i da se usklade krivični i porodični zakonik, kao i da se stvore olakšice i ambijent za žensko preduzetništvo.\n“Kada uspemo da približimo stopu zaposlenosti žena, muškoj stopi zaposlenosti, moći ćemo da govorimo o ravnopravnosti”, istakla je Mihajlović.\nKako je navela, i sama je kao žena na svojoj koži osetila i na fakultetu, stranci i na oslu koliko je ženi teže u današnjem društvu.\nOna se osvrnula i na napade seksističke koje joj je uputio lider Srpske radikalne stranke Vojislav Šešelj i istakla da je reagovanje društva na napade na žene i solidarnost neophodno.\nPredsednik Fonda B2 Veran Matić rekao je da je taj fond pri sigurnoj kući u Somboru izgradio plastenik za uzgajanje organskog povrća – odnosno osnovao je socijalno preduzeće , čija je svrha obezbedjivanje usluge kontinuiranog obrazovanja žene.\nKako je naveo, važno je da se žene osnaže da mogu i samostalno da rade i žive van okruženja nasilnika.\nOn je istakao da su žene neiskorišćeni potencijal Srbije.\nZamenica stalne predstavnice UNDP-a Stelijana Nedera kazala je da je partnerska saradnja svih institucija i društva uslov da se pomogne ženama i istakla da nasilje nad ženama nije privatna stvar već društveni problem, kojim treba da se bavi svako od nas.\nProjekta “ONAsnaživanje” sprovodi Fondacija B92 u saradnji sa SMART kolektivom i centrom za socijalni rad Sombor.\nNa konferenciji su bili predstavnici centara za socijalni rad, sigurnih kuća, ženskih udruženja i organizacija koje se bore protiv nasilja prema ženama.


- Više se ne smatra da putnici predstavljaju poseban rizik u širenju omikrona u Švedskoj - navodi se u saopštenju vlade, prenosi agencija Rojters.\nŠvedska je 28. decembra prošle godine usvojila pravilo koje je podrazumevalo da svi koji ulaze u tu zemlju moraju da imaju negativan test na kovid-19, a u pokušajima da uspori širenje zaraznijeg omikron soja.\nMeđutim, kako se navodi, od tada, Švedska je u više navrata registrovala nove dnevne rekordne slučajeve uzrokovane omikronom, koji je sada postao potpuno dominantan soj u toj zemlji.\nKako se navodi, tokom proteklih nekoliko dana, Švedska je beležila više od 20.000 slučajeva korona virusa, što je otprilike duplo više u odnosu na sve prethodne talase epidemije.\nNAJNOVIJI PODACI: Od početka pandemije preko 325 miliona obolelih od korona virusa\n17. 01. 2022. u 22:48\nOPTIMIZAM IZ FRANCUSKE: Dostignut vrhunac pandemijskog talasa?\n17. 01. 2022. u 22:06\nŠvedska PCR pravila za ulazak u zemlju Švedska vesti\n10:13 VUČIĆ OTPUTOVAO U UJEDINJENE ARAPSKE EMIRATE\nPREDSEDNIK Srbije Aleksandar Vučić otputovao je jutros u Ujedinjene Arapske Emirate kako bi lično izjavio saučešće lideru UAE Muhamedu bin Zajedu Al Nahjanu, povodom smrti njegovog oca, šeika Halife bin Zajeda Al Nahjana\nVUČIĆ OTPUTOVAO U UJEDINJENE ARAPSKE EMIRATE


Vlada Srbije gradi kuće za porodice Simić i Đokić u Klokotu\nIzvor: RTS, 13.Maj.2020, 18:27\nU Mogili kod Vitine počela gradnja kuća za dve srpske porodice lošeg materijalnog stanja. Gradnju kuće finansira Vlada Srbije preko Kancelarije za Kosovo i Metohiju.\nPorodice Saše Simića i Dragana Đokića decenijama žive u oronulim i dotrajalim kućama. Slobodanka Đokić od udaje nije menjala kuću od 34 kvadrata.\n"Oženio bih >> Pročitaj celu vest na sajtu RTS << se, ali nemam gde. Nema gde da se živi, nema vode. Nema ništa, nema nikakvih uslova. Nema kupatila", kazao je Dragan Đokić.U komšiluku Đokića, grade kuću i za tri brata Simića.\n"Zemlje nemamo, samo imamo ovu kuću i ovu baštu. Živeli smo od socijalne pomoći", rekao je Saša Simić.A da koristi od gradnje kuće ne bude samo za one koji će živeti u njima, pobrinuli su se izvođači radova jer su angažovali lokalnu radnu snagu.\nKuće koje grade imaju između 60 i 70 kvadrata.\n"Ovo je deo projekta 'Srbija 2020-2025'. Izdvojeno je negde oko pet milijardi i 107 miliona dinara za pomoć Kosovu i Metohiji. To je inicijativa predsednika Republike. Realizuje Kancelarija za Kosovo i Metohiju", naveo je Dejan Pavićević, pomoćnik direktora Kancelarije za KiM.\nMogila je jedno od sela u opštini Klokot u kojoj je oko 150 porodica lošeg socijalnog položaja.\nZa porodice Đokić i Simić hranu obezbeđuje narodna kuhinja pri Eparhiji raško-prizrenskoj. I nosioci domaćinstava kod Đokića i Simića radno su angažovani preko Srpske pravoslavne crkve.


Uložen novac i u zgradu Mesne zajednice u Gornjoj Bunuši - Televizija Leskovac\nU Gornjoj Bunuši, selu u kojem živi oko 600 stanovnika, delimično je rekonstruisana zgrada mesne zajednice, za šta je izdvojen iznos od oko 370 hiljada dinara. Uz pomoć ovih sredstava zamenjena je stolarija, adaptiran je pod i postavljena rasveta.\nMilan Petrović predsednik Mesne zajednice Gornja Bunuša zahvalio se lokalnoj samoupravi što je prepoznala značaj seoskih sredina i što nastoji da poboljša kvalitet života u njima.\nOsim rekonstruisanog objekta zgrade mesne zajednice, lokalna samouprava je tokom 2018. uložila 200 hiljada dinara u uređenje puteva koji vode do ovog selu, a pre nekoliko godina završena je sekundarna i primarna vodovodna mreža, podsetio je Petrović i najavio i nove projekte.\n“ Očekuje nas sanacija fasade na mesnoj zajednici, uređenje puteva i ulica, kao i odvodnih kanala – naveo je on.\nImajući u vidu značaj koji mesne zajednice imaju za funkcionisanje svih stanovnika jedne sredine, grad iz godine u godinu izdvaja veća sredstva za njihov što bolji rad, kazala je zamenica gradonačelnika Jasmina Ranđelović, koja je zajedno sa prvim čovekom Leskovca obišla rekonstruisane prostorije u Gornjoj Bunuši. Ipak, kako je dodala, lokalna vlast je svesna da je to nedovoljno pa će nastojati da ubudućem periodu izdvaja još više novca za ovu namenu.\nGrad Leskovac je 2019. godine izdvojio 36 miliona dinara za potrebe mesnih zajednica, a u 2020. visina ovih sredstava povećana za 6 miliona dinara\nTags: Gornja Bunuša, mesen zajednice, Mesna zajednica Gornja Bunuša


Milionska zaplena na Malti: Karteli iz Crne Gore učestvovali u švercu kokaina! – Borba\nIzvori su rekli da podaci prikupljeni od strane istražitelja pokazuju da je Maraia, koju su SAD od tada označile kao „blokirana imovina“, povezana sa malteškim operatorom za otpremu, koje su vlasti već istražile u vezi s sumnjama u povezanost sa velikim švercom cigareta.\nVeruje se da operacija uključuje kalabrijsku mafijašku grupu poznatu pod nazivom “Ndrangheta”, kao i mreže organizovanog kriminala u Albaniji i Crnoj Gori.\nIzvori bliski istrazi na Malti rekli su da monitoring Vadija traje već nekoliko mjeseci i čak je otkrio ponovljenu komunikaciju između njega i zvaničnika u državnim institucijma među kojima je policija.\nGeopolitički analitičar Mark Micallef kaže da je nekontrolirana krijumčarska aktivnost u Hurd banci omogućila konsolidaciju organizovanih kriminalnih grupa i na Malti.\nKoliko ima ovih naših stručnjaka,što je ovo?


U KC Niš isti broj hospitalizovanih, u Srbiji više zaraženih nego juče\nHome»Vesti»U KC Niš isti broj hospitalizovanih, u Srbiji više zaraženih nego juče\nBy Aleksandar Đokić 02/09/2020 Updated: 02/02/2021 Nema komentara1 Min Read\nU kovid objektima Kliničkog centra Niš hospitalizovana su 72 pacijenta, a kod 24 je potvrđeno prisustvo virusa korona, od kojih je i jedno dete. Dva pacijenta priključena su na respiratore i nalaze se u jakom teškom opštem stanju. Od posledica korona virusa nema preminulih u KC Niš, stoji na zvaničnom sajtu.\nU tri kovid bolnice u ZC Vranje ukupno je hospitalizovano 25 pacijenata, dok je osam pacijenata pozitivno. Među hospitalizovanim pacijentima u Vranju nema dece.\nU ZC Leskovac, u kovid bolnici ukupno je hospitalizovano 7 pacijenata, dok trenutno nema pacijenata kod kojih je potvrđeno koronavirusa.\nU ZC Surdulica u kovid bolnici je hospitalizovano 12 pacijenata, a kod osam je potvrđeno prisustvo virusa.\nU poslednja 24 sata u Srbiji je 99 osoba pozitivno na koronavirus od 8752 testirane. Preminula je jedna osobe posledica koronavirusa, dok se na respiratorima trenutno nalazi 39 pacijenata. Ukupno je preminulo 716 osoba, dok je 571 osoba hospitalizovana.\nZaključno sa današnjim danom u ustanovama socijalne zaštite i domovima za smeštaj odraslih i starih potvrđeno je prisustvo koronavirusa kod 108 korisnika i 46 zaposlenih.\nKC Niš: Hospitalizovan 51 pacijent, u Srbiji 53 novozaražena U KC Niš hospitalizovano 46 pacijenata, u Srbiji 84 novozaražena U KC Niš hospitalizovano 50 pacijenata, u Srbiji 36 novozaraženih KC Niš: Hospitalizovano 59 pacijenata, u Srbiji 96 novozaraženih


Osnove efikasne komunikacije sa decom II deo - video predavanjeOsnove efikasne komunikacije sa decom II deo - video predavanje\nOsnove efikasne komunikacije sa decom – I deo (video predavanje)\nŠta je detetu koje kreće u jaslice ili vrtić potrebno od tebe? Video predavanje za roditelje\nInvesticija: 1000 dinara za učesnike iz Srbije / 10 eura za učesnike van Srbije\nPrvi deo predavanja “Osnove efikasne komunikacije sa decom” možete kupiti OVDE.\nKlikom na dugme otvoriće vam se stranica gde ćete moći da izvršite plaćanje. Ukoliko niste ulogovani u svoj PayPal nalog, moraćete prvo da se ulogujete. Po zavšetku plaćanja automatski će vam se otvoriti stranica gde ćete moći da pogledate predavanje. To je sve 🙂


Beograd 03. januar 2018. 13:30\nU Ministarstvu privrede napominju da će i dalje zadržati pet prioriteta na kojima se najviše radilo i prethodne godine. Ističu da je među njima u vrhu liste unapređenje poslovnog ambijenta, u koji su lane iz državne kase uložene gotovo dve milijarde dinara i to za podršku izgradnje infrastrukturnih objekata u lokalnim sredinama, za opremanje poslovnih zona i za izradu projektno tehničke dokumentacije. Takođe, u fokusu su i javna preduzeća koja su, isključivo zbog jače kontrole, od gubitka od 65,3 milijardi zabeleženog 2014, u 2016. bila u plusu za 4,6 milijardi, a samo u prvih šest meseci prošle godine umesto profita od 13,83 ostvarila su 16,3 milijarde. Navode i da se radi na uvođenju korporativnog upravljanja kao i da su za 27 javnih preduzeća raspisani konkursi za izbor direktora. Ne dodaje se da je konkurs raspisan sa zakašnjenjem, kao i da u zakonskom ruku nije izabrano novo rukovodstvo, ali se priznaje da su za Vladu bila prihvatljiva kadrovska rešenja u svega dva preduzeća - Elektromreži i Srbijavodama.\nOno što većina ekonomista ne podržava - politika podsticaja i dalje će biti prioritet Ministarstva privrede. Tvrde da će subvencije dovesti do povećanja broja radnih mesta i rasta proizvodnje što bi trebalo da se odrazi na BDP i javne prihode, a kao potvrdu takvih očekivanja, navode da je 27 investitora koji su koristili državne podsticaje, donelo odluku o reinvestiranju. Ističe se i da je zbog početnih uspeha u podršci sektora malih i srednjih preduzeća, za naredni period proglašena decenija preduzetništva, u koju je, samo u prvoj, 2017. godini uloženo 18,2 milijarde dinara što nepovratnih sredstava, što kroz subvencije za povoljne kredite, obuku i usluge konsultantskih agencija. Naglašava se da je od ukupno 20,2 milijarde dinara, koliko iznosi budžet Ministarstva privrede za ovu godinu, čak 89 odsto ili skoro 18 milijardi namenjeno za podršku firmama.


Zdici.info | Počela vakcinacija starijih od 65 godina u Banjaluci, 9.000 prijavljenih\nPočela vakcinacija starijih od 65 godina u Banjaluci, 9.000 prijavljenih\n20.03.2021. u 12:06\nU Banjaluci je danas počela vakcinacija protiv virusa korona za stanovništvo starije od 65 godina u amfiteatru Instituta za javno zdravstvo Republike Srpske, za šta se prijavilo oko 9.000 građana.\nDoktor Vesna Lučić Samardžija istakla je da se proces imunizacije ovih lica obavlja uporedo s vakcinacijom zdravstvenih radnika, penzionisanih zdravstvenih radnika Doma zdravlja, te korisnika i zaposlenih u ustanovama za smještaj starijih lica i drugih ustanova za smještaj i dugotrajnu njegu.\n“U Banjaluci za sada imamo 20 timova koji će sprovoditi proces vakcinacije. Pozivam građane da se i nakon vakcinacije pridržavaju propisanih mjera, jer je potrebno da prođe određeni period kako bi bila stvorena antitijela”, rekla je Samardžija.\nMinistarstvo zdravlja i socijalne zaštite je 9. marta u skladu s Planom vakcinacije protiv kovida 19 u Srpskoj objavilo javni poziv za prijavljivanje na vakcinaciju lica starijih od 65 godina, jer spadaju u jednu od prioritetnih grupa.


BDP: Pomorandže za zbogom, premijera - Dan u Beogradu\nNaslovna » Izlasci » Pozorište » BDP: Pomorandže za zbogom, premijera\nKatarina Vidaković 14. februar 2017. Pozorište Postavite komentar\nKomad po romanu Biljane Popović, u dramatizaciji Andreja Šepetkovskog i režiji Nenada Gvozdenovića, je za pozorišno izvođenje adaptirana saga o srpskoj porodici u Bosni i, posebno, ulozi žene u teškim vremenima straha, patnje i neizvesnosti.\nIgraju: Milorad Damjanović, Danica Ristovski, Aleksandra Anja Alač, Maja Ranđić, Slobodan Ćustić, Luka Miljković, Miloš Petrović, Lazar Đukić, Biljana Maletić, Vladimir Paunović, Milica Milša i deca Đurđina Ivanković i Nađa Lukić.\nPredstava počinje u 20 časova na sceni “Rade Marković”, a sledeće izvođenje je u petak 24. februara.\n“Pomorandže za zbogom”, prate život tri ugledne srpske svešteničke porodice iz Bosanske krajine kroz ceo dvadeseti vek. Nastala po istinitim događajima, ova priča svedoči o stradanju istinoljubivih, duhu, snazi i veri sa kojom se stradanja podnose, ali i o pogubnoj naivnosti i zaboravu koji rađaju neopreznost i smrt. Sam roman odiše ljubavlju i praštanjem svima i za sve, no i otrežnjuje gorkim podsećanjem na nužnost poslušanja jevanđeljskog saveta da, pored bezezlenosti, budemo i ,,mudri kao zmije“. Posebna počast odaje se ženama, stubovima ovih porodica, koje se herojski bore za potomstvo, muževe, narod, za ljubav i razumevanje. Uprkos bezumnim ratovima, bratoubilačkom kovitlacu, krvavim pirovima nad najbližima koji im oduzimaju razum i smisao postojanja, uprkos bombardovanjima, izbeglištvu, osudama okoline i mržnji, progonima od strane ideoloških neprijatelja i vlasti, one uvek iznova nalaze snage da vole, zaštite i zagrle, da se uzdignu do Istine, te da haos preobraze u harmoniju“.\nAutor dramatizacije, Andrej Šepetkovski\nDrama “Pomorandže za zbogom“ je priča o živim slikama sudbina nekoliko generacija krajiških Srba, kroz koje se prožima istorija prvih šest decenija dvadesetog veka, istorija tri države, različitih političkih, verskih i moralnih sukoba, ljubav kao okosnica i smrt i stradanja kao pečati. Ocrtani su epskom snagom istiniti događaji, koji ne samo što pokazuju i dokazuju dubinu korenja jednog naroda na ovim prostorima, već i njegovu vekovnu borbu za goli opstanak.\nPo prvi put u novijoj istoriji priča o tri srpska sveštenomučenika stradala od tri vojske, njihovoj progonjenoj deci, njihovim ženama koje su pravile strašne i neprihvatljive izbore, borbi dobra i zla, komunizmu i ateizmu, fašizmu i ljubavi, veri i stradanju, predstavljena je na način pripovedača, bez osude i politizacije, ali sa jasnom porukom da je Krajina bila i ostala mesto neverovatnih i ponekad potpuno nezamislivih preokreta u sudbinama stvarnih ljudi.\nTagovibeogradsko dramsko pozorište biljana popović dan pozorišta nenad gvozdenović pomorandže za zbogom pozorište predstava premijera\nPrethodni Na Exit dolaze Rag’n’Bone Man, Solomun i Dixon, Sister Bliss, RÜFÜS\nSledeći Sava centar: Film „Povratak“, premijera


Apatični Partizan izgubio u Ljubljani! - Sportske.net\nApatični Partizan izgubio u Ljubljani!\nCrno-beli ponovo zakomplikovali situaciju oko plasmana na završni turnir ABA lige. Očajna partija Vujoševićevog tima u Ljubljani, poraz je bio neminovan...\nKošarkaši Partizana doživeli su i osmi poraz u ABA ligi, ovog puta od ljubljanske Olimpije, a ono što je zabrinjavajuće jeste očajna igra crno-belih, ali i novi znak pitanja koji je stavljen u vezi sa plasmanom aktuelnog šampiona na završni turnir ovog takmičenja.\nNa kraju - 66:59 za Olimpiju, a rezultat čak i ne ilustruje na pravi način kako su se stvari odvijale.\nU najvećem delu utakmice košarkaši Partizana bili su prosto neprepoznatljivi, ni bleda senka ekipe koja je pre nekoliko dana u 'Areni' savladala Bajern u Top 16 fazi Evrolige.\nKatastrofalan procenat šuta, bezbroj promašenih zicera, bezvoljnost u igri, prava apatija, a kao posledica svega toga bilo je i ''minus 20'' u finišu prvog poluvremena - 39:19.\nIako se u tim vratio Bogdan Bogdanović, Partizan nije imao bukvalno nijednog raspoloženog igrača, delovali su kao da im ova utakmica gotovo ništa ne znači...\nNa poluvreme se otišlo rezultatom 42:25 za Olimpiju, očekivali smo da će se crno-beli trgnuti u poluvremenu, ali od toga nije bilo ništa u trećoj deonici.\nTek u poslednjoj deonici je Partizan počeo da liči na sebe, napravio je seriju 13:0 i od 61:44 stigao na 61:77, a Olimpija je pet minuta bila bez pogotka. Međutim, crno-beli ipak nisu imali snage, ni koncentracije za preokret.\nČak i u samoj završnici videli smo još promašenih zicera košarkaša crno-belih i utisak je da je ovo čak možda i najlošija partija Partizana od početka sezone.\nPobedničku ekipu predvodio je Gailijus sa 20 poena, a Jakov Vladović je upisao 12.\nU Partizanu, Bogdan Bogdanović na kraju najefikasniji u svom timu sa 19 poena (2-6 za dva, 3-11 za tri poena), a Saša Pavlović je meč završio sa 11 poena (4-10 za dva, 1-4 za tri poena).\nU ovom kolu se igraju još i utakmice u Zagrebu i Podgorici, posle čijih ishoda ćemo imati jasniju sliku koliko ovaj poraz zaista komplikuje situaciju Partizanu u borbi za plasman na F4.


NovaEnergija.net » paušalno oporezivanje paušalno oporezivanje – NovaEnergija.net\nHome Tags Posts tagged with "paušalno oporezivanje"\nPoreska uprava Srbije najavila je da će od 13. januara dostavljati rešenja o utvrdjenim obavezama za preduzetnike-paušalce isključivo u elektronskoj formi, posredstvom portala Poreske uprave (ePorezi).\nNovoosnovani preduzetnici-paušalci će u roku od 48 sati od dana registracije osnivanja privrednog subjekta u Agenciji za privredne registre dobiti rešenje o utvrđenoj obavezi u elektronskoj formi.\n– Svaki obveznik paušalnog oporezivanja ima pristup poreskom sandučetu na portalu Poreske uprave, kroz koje će im biti dostavljana rešenja o utvrđenoj obavezi. Za pristup portalu ePorezi neophodan je kvalifikovani elektronski sertifikat. Ukoliko pristup poreskom sandučetu u ime obveznika vrši drugo lice, poreski obveznik je dužan da to lice ovlasti. Kvalifikovani elektronski seritifikat izdaju ovlašćena Sertifikaciona tela: MUP, Privredna komora Srbije, PTT, Halcom i E-Smart Systems. Sve informacije o nabavci i korišćenju sertifikata mogu se naći na njihovim sajtovima. Jedna od novina je i kalkulator paušalnog poreza i doprinosa koji je na portalu Poreske uprave (www.purs.gov.rs) svima dostupan. Unosom zadatih parametara obveznici mogu sami izračunati iznos mesečnog paušalnog poreza – saopštili su iz Poreske uprave.\nOd ove godine poreska rešenja za paušalce isključivo u elektronskoj formi was last modified: January 10th, 2020 by Ivana Karanović\nSkupština Srbije usvojila je izmene i dopune Zakona o porezu na dohodak građana kojim će se preciznije definisati ko ima status paušalca, a predviđa i olakšice za novozaposlene. Utvrđeno je…


Putin nema ništa protiv predloga Zelenskog, ali postavlja neka pitanja - Sputnjik Srbija\n02:11 19 Septembar 2020\nPutin nema ništa protiv predloga Zelenskog, ali postavlja neka pitanja\n15:27 11.07.2019 (osveženo 16:25 11.07.2019) Preuzmite kraći link\nMoskva nema ništa protiv proširenja „normandijskog formata“, rekao je ruski predsednik Vladimir Putin nakon sastanka sa bolivijskim liderom Evom Moralesom.\n„Nismo odbacili nijedan od predloženih formata, između ostalog ni prošireni ’normandijski format‘. Kao prvo, taj ’normandijski format‘ i sastanak na najvišem nivou treba da bude dobro pripremljen – to je očigledno. Drugo, o tome se može govoriti nakon konačnog formiranja nove vlade i održavanja izbora za parlament zemlje (Ukrajine)“, rekao je Putin, komentarišući predlog Zelenskog da se „normandijskom formatu“ pridruže i SAD i Velika Britanija.\n„Pod tri, ne znam kako reaguju drugi učesnici ovog procesa“, dodao je ruski lider.\nOn je podsetio da će, na primer, premijerka Velike Britanije Tereza Mej kroz nekoliko nedelja prekinuti da vrši tu dužnost.\n„Nije jasno u kom svojstvu je pozvana na taj sastanak. Da li se ona slaže sa tim ili ne? Kako američka administracija na to reaguje, mi ne znamo. Kako reaguje Nemačka, Francuska. To su sve pitanja koja treba da budu obrađena. Mi nikad nismo odbijali kontakte... To takođe može da bude interesantno“, zaključio je Putin.\nRanije je predsednik Ukrajine Vladimir Zelenski predložio ruskom lideru Vladimiru Putinu da se sastanu u Minsku. On je precizirao da bi sastanak trebalo da bude održan uz posredovanje američkog predsednika Donalda Trampa, nemačke kancelarke Angele Merkel, premijerke Velike Britanije Tereze Mej i predsednika Francuske Emanuela Makrona.


SINĐELIĆ JE HIT U GRADU\nU danima iza nas smo pisali o uspesima FK Sinđelić. Pobede mlađih generacija su samo doprinele da se škola Orlova nađe u samom vrhu u Beogradu. Sinđelić je postao konkurentan Srbiji igrajući egal utakmice sa Zvezdom, Partizanom, ali i Čukaričkim.\nUtakmice protiv Inđije, Vojvodine, Borca iz Čačka, Loznice, Mačve, Zvijezde 09, ali i Budućnosti, Mornara, Koma su samo pokazale da Sinđelić može da odmerava snage sa svima u regionu.\nPre samo šest meseci kada je počelo prvenstvo Sinđelić je na šest utakmica prvog kola uzeo dva boda! U nedelji iza nas, na šest utakmica prvog kola prolećnog dela osvojeno je 13 bodova!! Napredak je očigledan!\nPobede su ostvarili mlađi omladinci protiv IMT-a rezultatom 3:0, Kadeti su slavili u Batajnici 2:1, mlađi kadeti su takođe savladali IMT rezultatom 1:0 uz odbranjen penal našeg golmana. Bod su na svoj konto stavili omladinci, a poraz su jedino pretrpeli mlađi pioniri, nesrećno u poslednjem minutu utakmice.\nAko na to dodamo i uspeh prvog tima koji je sa igračem manje slavio protiv Crvene zvezde rezultatom 2:1, Sinđelić je apsolutni hit u Beogradu.\nJesen 2020/ proleće 2021\nPrvi tim: Sinđelić – Crvena zvezda MML 0:1 / Crvena zvezda – Sinđelić 1:2\nOmladinci: BSK Borča – Sinđelić 3:2 / Sinđelić – BSK Borča 1:1\nMlađi omladinci: IMT – Sinđelić 2:2 / Sinđelić – IMT 3:0\nKAdeti: Sinđelić – BSK Batajnica 2:2 / BSK Batajnica – Sinđelić 1:2\nMlađi kadeti: Sinđelić – IMT 3:1 / IMT – Sinđelić 0:1\nMlađi pioniri: Rad – Sinđelić 5:1 / Sinđelić – Rad 2:3\nJESEN: 1-2-3, gol razlika 10:14 bodova 5\nPROLEĆE: 5- 1-1, gol razlika 11:6, bodova 13


Redakcija 10. Jul 2012.\nPrivreda manje, a građani sve više zaduženi\nBEOGRAD: Privreda, preduzetnici i građani u Srbiji u junu su bankama dugovali 1.991 milijardu dinara, što je za 5,4 manje nego u maju, objavilo je danas Udruženje banaka Srbije. >>>\nRedakcija 3. Jul 2012.\nKukuruz i dalje prvi na izvoznoj listi Srbije\nBEOGRAD: Prvo mesto na izvoznoj listi Srbije u maju zauzimao je, baš kao i u aprilu, kukuruz sa 71 milionom dolara, dok su sirova nafta i ulja od bituminoznih minerala sa vrednošću od 122 miliona prvi uvozni proizvod, pokazali su podaci Republičkog zavoda za statistiku. >>>\nŠta će biti sa "Železarom Smederevo"\nBEOGRAD: Obustavljanje proizvodnje u "Železari Smederevo" stavljanjem i druge peći na "tihi hod" nije dobro rešenje za zaposlene i privredu, a Vlada Srbije treba ozbiljno da traži rešenje tog problema kroz prodaju ili restrukturiranje, ocenili su stručnjaci u izjavama za Tanjug. >>>\nRedakcija 1. Jul 2012.\nBEOGRAD: U Srbiji je danas počeo da funcioniše novi sistem kontrole uplata poreza i doprinosa na zarade, prema kojem su banke u obavezi da Poreskoj upravi svakodnevno dostavljaju podatke o uplatama tih dažbina. >>>\nBEOGRAD: Nacionalna korporacija za osiguranje stambenih kredita (NKOSK) saopštila je da je obustavila prijem novih zahteva za subvencionisane stambene kredite, ali da će svi zahtevi koji su već u proceduri biti realizovani. >>>\nRedakcija 30. Jun 2012.\nVlada ponovo ograničila trgovačke marže\nBEOGRAD: Vlada Srbije usvojila je Uredbu o posebnim uslovima prometa kojom se najviša ukupna marža na robu od vitalnog značaja ograničava na deset odsto, saopšteno je danas. >>>\nRedakcija 28. Jun 2012.\nUpozorenje zbog neovlašćenog trgovanja preko inostranih firmi\nBEOGRAD: Komisija za hartije od vrednosti pozvala je danas građane i pravna lica, ulagače i potencijalne ulagače, kojima su nuđene i pružene usluge trgovanja finansijskim i valutnim derivatima, berzanskim indeksima ili akcijama preko inostranih firmi, da prijave sve uočene nepravilnosti. >>>\nSindikati traže garancije da će Železara raditi\nBEOGRAD: Predstavnici reprezentativnih sindikata metalaca Srbije saopštili su danas da će se u ponedeljak, 2. jula sastati sa menadžmentom Železare Smederevo i predstavnicima Vlade Srbije i da očekuju da će dobiti garancije da druga visoka peć neće biti ugašena. >>>\nRedakcija 27. Jun 2012.\nBrefor: Srbija od oktobra bez novca za vraćanje dugova\nBEOGRAD: Ako se odmah ne preduzmu oštre mere štednje, već u oktobru će se javiti prvi znaci nemogućnosti vraćanja spoljnih dugova a naredna godina će bez tih mera definitivno biti vrlo problematična, upozorio je direktor Kancelarije Svetske banke u Srbiji Lu Brefor. >>>\nMalinari dolaze na pregovore u Beograd\nUŽICE: Predstavnici Saveza srpske maline doći će danas u Beograd na pregovore sa predstavnicima Odbora za poljoprivredu, na inicijativu Tomislava Nikolića, saopšteno je večeras posle sastanka Upravnog odbora tog saveza u Užicu. >>>\nRedakcija 26. Jun 2012.\nCena malina ili blokada auto puta\nVRANJE, SURDULICA: Više od 300 proizvođača malina sa juga Srbije, posebno iz Surdulice, Vladičinog Hana i Vranja, moraće da se izbore za tržišnu cenu svog proizvoda nepopularnim merama i akcijama. >>>\nRedakcija 25. Jun 2012.\nNSZ najavila kašnjenje isplata\nBEOGRAD: Nacionalna služba za zapošljavanje (NSZ) saopštila je danas da će u narednom periodu kasniti isplata sredstava korisnicima "aktivnih mera zapošljavanja", jer Trezor nije preneo sredstva iz budžeta na NSZ. >>>\nUvozimo krompir, a svoj - bacamo\nNOVI SAD: Na dugačkoj listi proizvoda koje Srbija uvozi je i krompir, što je, kako danas ocenjuje sajt B92, apsurdno. Kako se navodi u tekstu, mnogi proizvođači bili su prinuđeni prošlogodišnji rod da bace, jer niko nije bio zainteresovan da uzme ovo povrće ni besplatno. >>>\nGrađevinari traže posebno ministarstvo\nBEOGRAD: Nova vlada bi morala da ima posebno ministarstvo za građevinarstvo, saopštio je danas Sindikat radnika građevinarstva i industrije građevinskog materijala Srbije. >>>\nRedakcija 22. Jun 2012.\nOtvaranje carinskog kompleksa u Kraljevu\nBEOGRAD: Uprava carina najavila je da će danas svečano biti otvoren carinski kompleks Kovanluk u Kraljevu. >>>


Izaslanstvo Zapovjedništva za specijalne operacije iz Zapovjedništva američkih snaga za Europu posjetilo Ministarstvo obrane BiH\nIzaslanstvo Zapovjedništva za specijalne operacije iz Zapovjedništva američkih snaga za Europu, predvođeno general-bojnikom Kirkom W. Smithom, posjetilo je 20. veljače 2019. godine Ministarstvo obrane BiH, gdje se sastalo s ministricom obrane BiH Marinom Pendeš.\nMinistrica Pendeš zaželjela je izaslanstvu Zapovjedništva za specijalne operacije toplu dobrodošlicu u Ministarstvo obrane BiH i Bosnu i Hercegovinu.\nNa sastanku se razgovaralo o Godišnjem nacionalnom programu (ANP) i internim procedurama za usvajanje prvog ANP BiH, za što je izaslanstvo SAD-a dalo punu potporu.\nSudionici sastanka su naglasili da je bilateralna obrambena suradnja između SAD-a i BiH na zavidnoj razini, da je najsveobuhvatnija, kao i da se svake godine povećava, te samim tim Oružane snage BiH postaju sve interoperabilnije s američkim vojnim snagama kao i sa snagama NATO-a.\nGeneral Smith visoko je ocijenio razinu profesionalnosti i osposobljenosti koju pripadnici Oružanih snaga BiH pokazuju sudjelovanjem u međunarodnim operacijama potpore miru, istaknuo da Sjedinjene Američke Države ostaju opredijeljene u potpori BiH ka NATO putu, te se zahvalio ministrici Pendeš na prijamu i veoma konstruktivnim razgovorima.\nMinistrica Pendeš se ovom prigodom zahvalila izaslanstvu Zapovjedništva za specijalne operacije i SAD-u na svemu što čine glede izgradnje kapaciteta i operativnih sposobnosti Oružanih snaga BiH, a time i obrambenog i sigurnosnog sustava Bosne i Hercegovine u cjelini.


Naslovne strane za 22. jun 2017. godine – NovostiDana.rs\nALO– „Američki avion napao Šojgua“, o drami iznad Baltika kada je američki lovac pokušao da presretne letelicu u kojoj je bio ruski ministar odbrane Sergej Šojgu.\nBLIC– O izboru nove Vlade Srbije u tekstu „Za Anu Brnabić 156 poslanika“. Pod naslovom „Budući IT-jevci prvi po indekse“, list piše da se prvog dana upisa na fakultete najviše studenata prijavilo na Elektrotehnički fakultet.\nVEČERNJE NOVOSTI– Pod naslovom „Vučić spojio Istok i Zapad“ list piše o dolasku stranih zvaničnika u Beograd na prijem povodom stupanja Aleksandra Vučića na dužnost predsednika Srbije. „U zemlju propalo 70 slika velikana“, list navodi da su iz Legata Matice iseljenika nestali radovi poznatih srpskih slikara.\nDANAS– „Nikad nisam ratovao u BiH, laži širi čovek iz LDP“, kaže predsednik Pokreta slobodnih gradjana Saša Janković povodom tvrdnji da je učestvovao u borbama u Bijeljini 1992. godine. „Ana Brnabić neće doći na Prajd“, mandatarka za sastav nove vlade neće u subotu prisustvovati Paradi ponosa u Beogradu zbog ranije zakazanih obaveza. O tome da li je umesno Vučićevo poredjenje veličine njegovog prijema i broja gostiju na Titovoj sahrani list piše pod naslovom „Joška Broz: Na sahrani mog dede bilo je 38 šefova država“.\nINFORMER– „Deca postaju narkomani već sa 10 godina“, o tvrdnjama stručnjaka sa Vojnomedicinske akademije. „Kurir je partijski bilten, to ne komentarišem kao štampu“, o stavu predsednika Srbije Aleksandra Vučića prema dnevnom listu Kurir.\nKURIR– „Curi još od tendera“, o aferi fontana na Slaviji, „Vulin u društvu lopova“, o tome da je ministar za rad Aleksandar Vulin glavni kandidat za ministra odbrane u novoj vladi. „Vučić kontroliše REM i institucije“, o krivičnoj prijavi koju je podnela Adrija medija grupa protiv bivšeg čelnika Saveta REM Gorana Karadžića i pet članova.\nPOLITIKA– O formiranju nove Vlade Kosova u tekstu „Kurti neće sa Srbima, Haradinaj ne može bez njih“. „Tončev opet ljut na Dačića“, član Predsedništva SPS Novica Tončev nezadovoljan kadrovskom rešenjima socijalista za ministre u novoj Vladi Srbije.\nSRPSKI TELEGRAF– „Dečak (10) silovao dečaka (7)“, o užasu koji se dogodio kod Futoga. „Putin i Erdogan ruše veliku Albaniju“, o stavovima ruskog i turskog predsednika. „NATO hteo da sruši Šojguov avion“ povodom incidenta iznad Baltika.


Deca i zdravstveni problemi tokom leta | RTK\nLeto pored uživanja u obilju svežeg voća i povrća, slobodnom vremenu i boravku u prirodi, na bazenu, reci ili moru, donosi i zamke koje negativno utiču na zdravlje.\nKako sa decom uživati u čarima leta bez zdravstvenih problema, pitali smo načelnicu službe za zdravstvenu zaštitu dece i omladine Dispanzera u Kruševcu, doktorka Gordanu Aleksić.\nNajbitnije u toku letnjeg perioda je izbegavanje boravka na otvorenom u najtoplijem delu dana od 11 do 17 sati.\nU vreme raspusta deca više vremena provode na otvorenom u prirodi tako da ih treba zaštititi od insekata. I hranu treba prilagoditi visokim temperaturama a ne iznenađuje i lošiji apetit\nČešća su i putovanja a savet je da se hrana za put priprema bez lako kvarljivih namirnica i obavezno nosi u ručnom frižideru a put ukoliko je moguće prilagoditi vremenu spavanja deteta, temperatura u automobilu treba da bude samo nekoliko stepeni niža u odnosu na spoljnu a neophodne su i češće pauze. Plivanje je izuzetno zdravo a u pauzi treba izbegavati boravak na osunčanim površinama. Ukoliko deca koriste bazen za kupanje u dvorištu , treba voditi računa da voda bude čista kako bi se izbegle infekcije kože ili upala ušnog kanala dodala je\nU letnjem periodu češće su i crevne infekcije praćenje povraćanjem i dijarejom\nU slučaju većeg broja ređih stolica treba uvesti probiotike koji regulišu crevnu floru. Kod dece su češće i povrede. Povećana opreznost, održavanje lične higijene, edekvatna ishrana i hidratacija pomoći će da sa decom prebrodimo leto bez zdravstvenih problema koji su karakteristični za ovo doba godine.\nPrethodno : Bagdala pred tropsku nedelju pred nama\nSledeće : Ospičavost lista višnje


PORTUGALSKI fudbalski stručnjak Karlos Keiroš imenovan je za novog selektora fudbalske reprezentacije Egipta.\nOn će na toj funkciji zameniti Hosama Badrija koji je smenjen u ponedeljak posle remija Egipta sa Gabonom (1:1) u kvalifikacijama za Svetsko prvenstvo.\nKeiroš je bio bez posla od početka decembra 2020. godine kada je napustio kormilo reprezentacije Kolumbije.\nOvaj 68-godišnji Portugalac je, između ostalih, trenirao Sporting i Real Madrid, a bio je i pomoćnik Aleksa Fergusona u Mančester junajtedu.\nPored Kolumbije, predvodio je i reprezentacije Portugala, Južne Afrike, Ujedinjenih Arapskih Emirata i Irana.\nSport fudbal karlos keiroš Fudbalska reprezentacija Egipta


Izjava premijera Vučića je usledila nakon što je BIRN objavio istraživanje u kome stoji da je državno energetsko preduzeće EPS dodelilo ugovor za ispumpavanje vode iz kopa Tamnava konzorcijumu dve firme bez odgovarajućeg iskustva, a protiv čijeg se člana menadžmenta vodi postupak pred sudom.\nNarednog dana, na konferenciji za štampu u sedištu njegove partije, Vučić je osudio BIRN-ovo istraživanje, okarakterišući ga kao delo lažova.\n“Važno je da ljudi znaju [ko je objavio istraživanje],” dodao je on. “To su oni koji su dobili pare od [Majkla] Devenporta [šef Delegacije Evropske unije u Beogradu] i od EU da govore protiv Vlade Srbije,” nastavio je Vučić.\nEU je tada odbacila premijerovu tvrdnju da Brisel finansira BIRN kako bi širio neistine o njegovoj vladi, opisujući je kao “neosnovanu”.\n“Evropska unija podržava nezavisno i odvažno novinarstvo, kao i slobodu govora širom Evrope i izvan nje. Sloboda izražavanja je osnovni princip demokratije,” izjavila je Maja Kocijančić, portparolka Evropske komisije za politiku susedstva i pregovore o proširenju.\nVučić je zatim odgovorio, optužujući Maju Kocijančić da, u ime EU, pokušava da ga ućutka.\n“Upravo zato, zaprepašćen sam činjenicom da Maja Kocijančić u ime EU pokušava da me ućutka, da mi zabrani čak i da odgovorim na pitanje novinara“, dodao je Vučić.\nMnogi provladini mediji u zemlji pridružili su se premijerovom napadu na BIRN, izveštavajući o ovoj temi na tendenciozan način.\n03. novembar – Tabloid Informer najavljuje „istraživanje“ o tome kako se finansiraju medijske organizacije u Srbiji koje se bave istraživačkim novinarstvom, a među kojima je i BIRN.\n27. mart – Najnoviji izveštaj o medijskim slobodama na Zapadnom Balkanu beleži napad srpske vlade na BIRN, koji je prouzrokovan istraživanjem BIRN-a o ispumpavanju vode iz kopa Tamnava.\n22. mart – U intervjuu za Radio Slobodna Evropa Šaša Radulović, bivši ministar privrede, kaže da još uvek čeka sudski epilog u slučaju protiv premijera Aleksandra Vučića.\n17. mart – Aleksandar Vulin, ministar za rad, zapošljavanje, boračka i socijalna pitanja, ističe da BIRN ne istražuje o verbalnom nasilju kojem je izložena porodica premijera Aleksandra Vučića u prethodnih nekoliko meseci.\n„Nema BIRN-a da istraži vrlo zanimljive veze vlasnika medija koji objavljuju takve slike sa nekim političarima, a konkretno mislim na Bojana Pajtića“, rekao je Vulin. Članak pročitajteovde.\n12. mart – BIRN predstavlja analizu sadržaja „Kampanja protiv BIRN-a: uticaj vlasti na medije“ kako bi javnosti predstavio mehanizme pritiska na rad medija i nevladinog sektora, ali i ukazao na zabrinjavajuće odsustvo javne kritike vlasti i niskih profesionalnih standarda u radu medija.\n10. mart – Kampanja e-novina protiv BIRN-a kulminira nakon objavljivanja „istraživanja“ pod nazivom Mreža novinarskog grabeža u kojem se navodi da je BIRN skup privatnih i međusobno povezanih firmi koje ostavljaju privid neprofitnih organizacija.\n09. mart – Regionalna direktorka BIRN-a, Gordana Igrić, u intervjuu za dnevni list Danasgovori o pritiscima kojima je bio izložen BIRN proteklih meseci.\n04. mart – Savet za štampu donosi odluku da je „Informer“ prekršio Kodeks novinara Srbije kada je izneo ozbiljne optužbe protiv novinara BIRN-a, a koje nije potkrepio nikakvim dokazima.\n02. mart – Povodom napada premijera Vučića na BIRN, Organizacija SAFEWORLD piše da je Sloboda izražavanje ugrožena u Srbiji.\n27. februar – Iako iskopavanje kopa Tamnava kasni mesecima, EPS ističe da je konzorcijum ispunio svoj ugovor i da neće biti kazni. Ceo članak pročitajte na Balkan Insight-u.\n25. februar – Deutsche Welle objavljuje analzu o medijskim slobodama i cenzuri u Srbiji.\n23. februar – Zašto više Belgrade Insight ne možete da nađete na beogradskom aerodromu i info-centrima TOB-a?\n19. februar – Pročitajte pismo Evropske federacije novinara Johanesu Hanu u kome su navedeni primeri pritisaka na medije u Srbiji.\n19. februar – Vidi se da vlast u Srbiji ima veoma negativan odnos prema slobodi medija, kao i da postoje brojni primeri cenzure i autocenzure u medijima, kaže za CenzolovkuKristijan Mir, izvršni direktor Reportera bez granica, jedan od autora istraživanja o stanju medijskih sloboda u 180 zemalja sveta.\n19. februar – Ministar kulture, Ivan Tasovac, izjavio je da je „medijska situacija u Srbiji dobra“.\n“Detalja, i to veselih, o ‘tužnoj’ slici, ima još, ali pretpostavljam da reporterima i BIRN-u, oni verovatno nisu zanimljivi. Koliko sam shvatio, njih više zanimaju ezoterična stanja u kojima su stvari nevidljive, netransparentne, ali lako dokazive“, rekao je Tasovac.\n18. februar – Pročitajte odgovor BIRN-a na Hanovu izjavu o tome da nema dokaza za pritiske na medije u Srbiji (verzija na englskom jeziku).\n18. februar – Prema pisanju lista Informer, BIRN, OEBS i Savet za borbu protiv korupcije pripremaju izveštaj o dokazima za medijsku cenzuru u Srbiji.\n17. februar – Evropski komesar za susedsku politiku i pregovore o proširenju Johanes Han, izjavio je danas da je svestan optužbi za kršenje slobode medija u Srbiji, ali da takve tvrdnje treba potkrepiti dokazima.\n13. februar – Svetska banka, uprkos tome što važi za pobornika sprovođenja „otvorenog postupka“, ograničava pristup svojim izveštajima o proceduri za sprovođenje javne nabavke. Nedavno, ova institucija je odbila da obelodani izveštaj o javnoj nabavci o kontroverznom projektu u Srbiji, o čemu piše i Tobi Mekintoš (Toby McIntosh) na portaluFridom info (Freedom Info).\nKao osnovni razlog što se BIRN-ov “slučaj” našao na ovom protalu navodi se da suzvaničnici Banke odbili da BIRN-u dostave izveštaj o tenderu, iako su potvrdili da izveštaj o postupku javne nabavke postoji.\n12. februar – Vreme je da povežemo ljudska prava i slobodu medija i da se udružimo u toj borbi, jedna je od poruka današnje debate u organizaciji BIRN Srbija i Kuće ljudskih prava i demokratije.\n12. februar – BIRN je sproveo analizu 294 medijske objave u vezi sa napadima, u periodu 8-21. januar. Kako su mediji izveštavali, pročitajte ovde.\n11. februar – E-novine su u ovom napadu BIRN nazvale kompanijom za pranje novca.\n11. februar – Regionalna direktorka BIRN-a Gordana Igrić, uputila je otvoreno pismo na adrese više od 30 međunarodnihmedijskih organizacija i organizaciju za zaštitu ljudskih prava o kontinuiranim napadima na našu organizaciju.\n10. februar – Nedeljnik Vreme objavio je dopis koji je Transparentnost Srbija dostavila i predstavila na sednici Odbora za finansije o slučaju Tamnava.\n10. februar – Nakon velikog broja napada na BIRN, u saradnji sa Kućom ljudskih prava, organizujemo debatu #OslobodiMedije. Više informacija možete naći ovde.\n9. februar – Borko Stefanović (DS) izjavio je da je u srpskom „Siriza“ timu vidi urednika BIRN-a, Slobodana Georgieva, Vesnu Pešić, Jova Bakića, Sašu Jankovića i Srbijanku Turajlić.\n9. februar – Transparentnost Srbija je u svom izveštaju na sednici Odbora za finansije predstavio analizu tendera koji je raspisan za ispumpavanje vode iz kopa Tamnava. U analizi je, pored ostalog, ukazano da je sprovođenje nabavke bilo obavezno po domaćem Zakonu o javnim nabavkama, i da je po tom postupku nabavka i sprovedena, a ne po pravilima Svetske banke, kao što se moglo pročitati u medijima.\n8. februar – Ljiljana Smajlović, glavna urednica Politike, u tekstu „Nostalgija za devedesetim“, piše da se ispostavilo da Vlada ne bi trebalo da kritikuje BIRN, čak i kada je odgovoran za traljavo izveštavanje.\n6. februar – Vesna Pešić, sociološkinja, još jednom je pomenula BIRN u svom tekstu za Peščanik.\n6. februar – Zoran Panović, glavni urednik lista Danas, da je spin doktor Tonija Blera, Alister Kempbel, plaćen iz evropskih fondova da obučava zvaničnike srpske Vlade.\n„Kako to da Vlada Srbije može da uzima novac od EU, a neko drugi, kao na primer BIRN, ne može?“, rekao je Panović.\n6. februar – E-novine ironično navode da je dirljivo što BIRN brine o javnom interesu, a ne o grantovima koje dobija.\n5. februar – Magazin „Tabloid“ kritikuje Politiku zbog napada na BIRN.\n5. februar – Uručena nagrada „Jug Grizelj“ BIRN Srbija za 2014. godinu u Medija Centru.\n4. februar – Zamenik pomoćnika američkog državnog sekretara Tomas Melia izjavio je da bi Srbija trebalo da bude srećna što ima organizacije kao što su Fond za humanitarno pravo (FHP) i Balkanska istraživačka mreža (BIRN), jer je za svaku vladu bitno da sluša organizacije i ljude koji objavljuju važne informacije i da preduzima mere na osnovu tih informacija. Intervju pročitajte ovde.\n4. februar – E-novine nastavjaju prljavu kampanju protiv BIRN-a.\n„Da se Petar Luković zove Gordana Igrić, već bismo imali Live Blog pod naslovom “E-novine Under Fire”, oglasila bi se Dunja Mijatović, dobili bismo nagradu “Jug Grizelj”, hvalili bi nas Vukašin O. i Olja B, posetio bi vas drug Devenport, kuka i motika bi se digla zbog “almost four year-long campaign aimed at marking e-novine as a enemy organisation“…“\n4. februar – Informer nastavlja da osporava naš rad. Ovog puta je tema novinarska nagrada „Jug Grizelj“ čiji smo dobitnici za 2014. godinu.\n2. februar – BIRN Srbija dobitnik nagrade „Jug Grizelj“ za 2014. godinu.\n2. februar – Još jednom E-novine vs Gordana Igrić. U nastavku pročitajte o čemu je reč: „Krik cenzure je majka donacija“.\n31. januar – Još jednom smo bili tema komentara urednika lista Informer, Dragana Vučićevića.\n„…BIRN koji je i dalje ugledna novinarska istraživačka mreža, čak kandidovana za najveće profesionalne nagrade, iako je u samo tri meseca uhvaćena u tri najstrašnije laži…“\n30. januar – Slobodan Georgiev, novinar BIRN-a, napisao je kolumnu „Kako sam postao državni neprijatelj“ za Vranjske novine.\n29. januar – „Napad na BIRN je pokazao šta će se desiti svakom ko pita nezgodno pitanje – premijer će vas diskreditovati i proglastiit uzdajnikom“, rekla je direktorka i urednica BIRN mreže Gordana Igrić u intervjuu za Frankfurtske Vesti. Intervju možete pročitatiovde.\n28. januar – E-novine nastavljaju prljavu kampanju protiv BIRN-a. Poslednji u nizu je tekst sa „luckastim“ naslovom „Engleska pacijentkinja“ čija je tema regionalna direktorka BIRN-a, Gordana Igrić.\n26. januar – Pročitajte saopštenje BIRN Srbija povodom stava premijera da smo „tri puta slagali“.\n25. januar – Premijer Aleksandar Vučić nastavio je da napada BIRN.\n„Unija je plaćala BIRN kada su izmislili ugovor za Er Srbiju. Tada sam upozorio da je reč o laži, jer su uzeli nacrt ugovora od (Saše) Radulovića. Nisu razmeli delove ugovora, ali su citirali stvari koje ne stoje u ugovoru, rekao je Vučić.\nŠta sam ja, da se pravim glup, da ne vidim, da ćutim, upitao je Vučić i naglasio da ga niko iz BIRN nije ništa pitao.“\n24. januar – Na blogu b92 osvanuo je tekst Biljane 77 „Ja nisam BIRN“.\n„Ja nisam BIRN jer… nisam. Ja sam Biljana. Nemam pojma kako je zaista tim ljudima svakog dana… da li se bude sa idejom da bi im život bio jednostavniji da nisu to što jesu. U stvari, znam da ne. Jer odustajanje nije opcija.“\n24. januar – Politika opet napada BIRN. Ljiljana Smajlović, glavna urednica Politike,optužila je Gordanu Igrić, direktorku i urednicu BIRN mreže da je pokušala da diskredituje pisanje Politike navodeći da se ovaj dnevni list finansira iz državnog budžeta.\n„Kao da je ona nas uhvatila u aljkavom i selektivnom izveštavanju o „Kolubari”, a ne Svetska banka nju! Da bi odmah zatim izrekla i laž da se „Politika” finansira iz budžeta Republike Srbije.“\n24. januar – Direktorka i urednica BIRN mreže je za Dnevnik dnevnog lista Danas sumirala situaciju u kojoj se BIRN našao nakon objavljivajivanja teksta o kopu Tamnava.\n„Nekako mi je danas tiho. Da li nam se to režimska mašina umorila, ili okrenula možda novim stranim plaćenicima, izdajnicima i neprijateljima srpskih reformi? Sada je na tapetu zaštitnik građana Saša Janković, koji kaže da se ne oseća sigurno zato što prima direktne pretnje, a i zbog podele na patriote i izdajnike. Šta da se radi u ovakvom mraku?“\n23. januar – Nemačka štampa bavila se slobodom medija u Srbiji i na zanimljiv način opisala premijera Aleksandra Vučića.\n23. januar – BIRN je podneo žalbu Savetu za štampu protiv dnevnog lista Informer.\n22. januar – E-novine još jednom su napale BIRN.\n„BIRN, kao najnovije mezimče pravdoljubivog Majkla Devenporta, samo u 2012. godini dobio je na poklon 125.108 evra, ni manje ni više nego za “studiju” – “Jačanje uloge medija u obezbeđivanju vladavine prava”, kao da ta grupa zna bilo šta o medijima, i “ulozi” koja u uređenim društvima ne pripada secikesama koje ucenjuju odabrane mete za još para kojih nikad dosta.“\n22. januar – Gostujući u emisiji Kažiprst, ministar energetike Aleksandar Antić, potvrdio je pisanje BIRN-a da je na tenderu za posao izabrana firma bez iskustva.\n22. januar – Novinarka lista Politika, Anica Telesković, posetila je radove na ispumpavanju vode i potvrdila informaciju BIRN-a da na ovom poslu radi holandska kompanija.\n21. januar – Vesna Pešić, sociološkinja, u svom novom tekstu na sajtu pecanik.net piše da „kad po nešto ispliva na površinu, onda gledamo kako Vučić dobija nervni napad, viče i svađa se sa ambasadorom EU i celom EU, a istraživače lopovluka proglašava EU plaćenicima! Kad Vučić mora „strateški“ da ćuti, onda se u njegovo ime razviče Vulin.“\n21. januar – Milan Antonijević, predsednik YUCOM-a, kaže da postoji pritisak na NVO u Srbiji, a da je najnoviji slučaj BIRN-a.\n21. januar – Bojan Gavrilović u tekstu na sajtu pescanik.net kritikuje Olivera Antića, savetnika predsednika Srbije, zbog pisanja o BIRN-u u dnevnom listu Politika.\n20. januar – Šef Kancelarije Svetske banke u Beogradu Toni Verheijen je rekao da ta institucija, prema pravilima o objavljivanju podataka, ne može da objavi reviziju tendera za ispumpavanje vode iz Tamnave, prenosi N1.\n20. januar – Direktor Centra za istraživačko novinarstvo Srbije, Branko Čečen, u tekstu „Istraživačko novinarstvo: Od BIRN-ovih otkrića do izmišljenih pornića“ za sajt cenzolovka.rs, pisao je o tome šta je istraživačko novinarstvo.\n„U kakofoniji multi-odjeka premijerovih optužbi, niko, ali niko nije osporio ni jednu jedinu činjenicu u BIRN-ovoj priči. Što i nije lako kada BIRN za svaku objavi i dokument u PDF-u koji kliknete, otvori se i – eto činjenice od samih državnih institucija.“\n20. januar – Urednik Informera, Dragan Vučićević, u svojoj emisiji Teška reč, još jednom je diskreditovao rad BIRN-a.\n„Ja bih izvršio harikiri da sam BIRN“, rekao je Vučićević.\n19. januar – Direktorka BIRN Srbija uputila je pisma svim urednicima medija u Srbiji o pitanjima koje smo uputili Vladi i EPS-u, a na koja još uvek niko nije odgovorio.\n19. januar – Još jedan tekst na sajtu pescanik.net o slučaju BIRN.\n19. januar – Draža Petrović: „Mir, mir, mir, niko nije BIRN…“\n19. januar – Italijanska štampa je takođe osudila Vučićevu reakciju povodom istraživanja BIRN-a.\n17. januar – I reditelj Emir Kusturica se pridružio napadima na BIRN, nazivajući nas „neokolonijalistikom organizacijom“.\n17. januar – Oliver Antić, savetnik predsednika Srbije, napisao je u tekstu za list Politika da je „BIRN najgrublje napao Vladu“.\n16. januar – Sajt cenzolovka.rs objavio je šaljivu priču „ŽMURIĆI: Zašto, u stvari, čikaNUNS nosi bradu a čika BIRN brkove“.\n13. januar – Novinar Radija Slobodna Evropa napisao je kratku pesmu „Vučić BIRN-u: Čitajte korisne knjige, a ne štetne ugovore!“.\n12. januar – Reakcija na BIRN-ov tekst stigla je i iz Svetske banke. Vesna Kostić iz Kancelarije Svetske banke u Srbiji kaže da je Svetska banka pristala da se ta procedura sprovede po srpskim propisima, a ne po sopstvenim propisima javnih nabavki, jer je ceo postupak sproveden u vanrednim okolnostima. Ona tvrdi da je tender za ispumpavanje vode iz kopa „Tamnava – Zapadno polje“ sproveden u skladu sa važećim propisima i praksom.\n11. januar – Analitičari Dušan Janjić, Dejan Vuk Stanković i Boško Jakšić za TANJUGanaliziraju polemiku između premijera Vučića i portparolke EK Maje Kocijančič, i ulogu BIRN-a.\n11. januar – Predsednik Republike Srpske Milorad Dodik izjavio je da je premijer Srbije Aleksandar Vučić potpuno u pravu i da u polemici sa portparolkom EK Majom Kocijančič nije reč o slobodi medija već o lažima Evropske komisije. “ Ja to razumem jer sam i ja bio u takvoj situaciji – da sve što oni učine iz Evrope ovde u sumnjivim transferima prema takozvanim nevladinim organizacijama kojima je jedini cilj da omalovaže ili nešto slično urade, a ne da podrže zdravu slobodu govora zasnovanu na činjenicama i istini“, rekao je Dodik.\n9. januar – Koordinator programa Balkanske istraživačke mreže u Srbiji Slobodan Georgijev kazao je da BIRN stoji iza svojih tekstova i da je tekst o ispumpavanju vode iz kopa Tamnava 100 odsto istinit. „Mi smo objavili tekst iza koga stojimo. Naš tekst je 100 odsto tačan, sve je jasno, mi nikada ne objavljujemo stvari za koje nemamo dokaze. Žao mi je niko od kolega nije preneo taj tekst“, kazao je Georgijev agenciji Beta.\n9. januar – Izjava premijera Srbije Aleksandra Vučića u sklopu konferencije za štampuodržane nakon sednice Predsedništva SNS-a, u kojoj on optužuje BIRN da je lagao u vezi sa istraživanjem o “Air Serbia” kao i u najnovijem istraživanju o manipulacijama prilikom izbora firme za ispumpavanje vode iz kopa Tamnava. „BIRN, to su oni koji su dobili pare od gospodina (šefa delegacije Evropske unije Majkla) Devenporta i EU da govore nešto protiv Vlade Srbije. Tim lažovima recite da su opet lagali“, rekao je Vučić. Ova izjava pokrenula je u javnosti raspravu o slobodi medija u Srbiji, kao i o odnosu Srbije i Evropske unije.\nBIRN Napadi na BIRN Napadi na medije\n← Vučič o Tanjugu: Stalo mi je, pomoći ću\nCINS: Odnos Vlade Srbije prema medijima je uvredljiv (Video) →\n1 komentar za: “Hronologija napada na BIRN”


Stojadinović ne garantuje za Daudu - Sportske.net\nSportski direktor Crvene zvezde Zoran Stojadinović kazao je da sudbina Nigerijca Abiole Daude nije u njegovim rukama i da postoji izvesna doza verovatnoće da napadač napusti "Marakanu" po završetku sezone.\nProblemi koji su uoči 144. "večitog" derbija gurani pod patos, ponovo su isplivali na površinu u Ljutice Bogdana.\nNakon spekulacija o tome da je i posao Zorana Stojadinovića doveden u pitanje, kao i trenera kojeg je doveo u klub, pojavile su se i najave da će menadžer Abiola Daude tužiti klub zbog neredovne isplate dogovorenih isplata, a Stojadinović ne krije da svako ima pravo da sudskim putem traži svoja prava.\n"Jako mi je žao da bilo koji igrač Crvene zvezde napusti klub na takav način. Zakonski svako ima pravo da podnese tužbu. Zakon je takav da ukoliko igrač ne primi tri plate, slučaj ode na arbitražu" iskren je sportski direktor Crvene zvezde.\nZoran Stojadinović je u izjavi za "Telegraf" otkrio da je Daudina sudbina zaista neizvesna i da neće njegova reč odlučivati kada je ostanak/odlazak Nigerijca u pitanju.\n"Ako me neko bude pitao kao sportskog direktora: 'Da li Abiola Dauda treba da ostane u Crvenoj zvezdi', moj odgovor je da. Da li će klub uspeti da ga zadrži, stvarno ne znam" poručio je Stojadinović.\nLeto će svakako doneti mnogo bure u Ljutice Bogdana a navijačima Zvezde ostaje da se nadaju da će klub uspeti da zadrži veći deo postojećeg igračkog kadra iako je baš Stojadinović izjavio "da su svi igrači na prodaju".


Darko Lazić OTKRIO ŠTA JE SVE DOŽIVIO SA ANOM SEVIĆ.. Evo kako je ona njega uništila.. – Citaonica\nDarko Lazić je sa Anom Sević dobio kćerkicu Lorenu koja je unijela puno sreće u njegov život i sam je priznao da nikome ne može da opiše sreću koju osjeća jer ima to dijete.\nDarko Lazić je priznao da se iznenadio kada se uvjerio u to kako ga ljudi konstantno pitaju za Anu iako je on sada sa Marinom i sada ima sina sa njom jer izgleda ljudi sumnjaju u to da bi oni ponovo mogli biti zajedno.\nNaime Darko Lazić je sada odlučio da će dati sve od sebe da formira život kakav on želi i da ga neke stvari koje mu nisu važne ne ometaju u svemu tome jer on to ni ne želi i smatrra da nema potrebe za nečim takvim da se desi.\nOn tvdri da se nikada nije miješao u njeno nakon što su se razveli a to što su oni imali takav život kakav su imali i na takav način jer s funkcionisali on ne želi da se to spominje.\nTvrdi da je sve to prošlost o kojoj on ne želi ni da priča i da nešto pokušava da uradi i da riješi i da napravi i da nikada nije mogao ni zamisliti da je nešto ovako moguće da im se desi ali desilo se.\nDarko Lazić je saznao da je ona nejga prevarila i zbog toga su i završili na onakav način i zbog toga on nije htejo i ne želi da uradi nešto tako i na takav način i želi da sve to eliminiše.


Fondacija za socijalno uključivanje u Bosni i Hercegovini – B2B-KFBIH\nHome/NGO/Fondacija za socijalno uključivanje u Bosni i Hercegovini\nFondacija za socijalno uključivanje u Bosni i Hercegovini\nFondacija za socijalno uključivanje u Bosni i Hercegovini (FSU u BiH) je neprofitna nevladina organizacija sa dugogodišnjim iskustvom u borbi za socijalno uključivanje, jednake mogućnosti\nza sve bh građane i potpuno ostvarivanje svih ljudskih prava. Djelovanje se ogleda u brojnim implementiranim projektima u oblastima socijalnog uključivanja, socijalnog poduzetništva i smanjenja siromaštva. Aktivno djeluje i u oblasti provođenja različitih istraživanja i procjena, izrade i izdavanja studija, analiza i izvještaja, te preporuka vezanih za jačanje socijalnog uključivanja i poduzetništva, smanjenje siromaštva i razvoj civilnog društva, uz objavljenih 36 publikacija. Detaljne informacije dostupne su na FSU u BiH web stranici: www.sif.ba, pored koje je na raspolaganju i Fabebook stranica: https://www.facebook.com/fsu.u.bih?fref=ts.\nKLIKOM NA OVO DUGME MOŽETE POSJETITI NAŠ YOU TUBE KANAL\nRješenje za krizu u kojoj se nalazi Bosna i Hercegovina bazirano je na obrazovanju, znanju i istinitoj interpretaciji činjenica; istakao je Žarko Papić, akademik i direktor Inicijative za bolju i humaniju inkluziju, u emisiji Špica televizije Sarajevo. Zabrinjavajuća društveno-politička situacija u zemlji i činjenica da je svaka druga mlada osoba želi napustiti, inicirali su okrugli sto u organizaciji Internacionalne akademije nauka i umjetnosti BiH (IANUBiH) prilikom kojega će, 27.11.2021. u sarajevskom hotelu Europa, akademici i istaknuti stručnjaci iz različitih oblasti pokušati odgovoriti na pitanje “Kuda ide BiH”, a kao vid nastojanja da se nauka vrati na bh scenu i ponudi rješenja. Jedan od uvodničara okruglog stola je Žarko Papić, na temu “Kako izaći iz krize”. TV SA naglasila je značaj ovog važnog događaja, a u razgovoru poslušajte detalje o radu i strukturi IANUBiH, problemima u zdravstvu, razlozima odlaska mladih, političkoj krizi i siromaštvu, korupciji i svim drugim aktuelnim problemima u BiH.\n“Kako živite” tema je političkog magazina “Odbrojavanje” BHT1, posvećenog kulturi dijaloga i stvarnim problemima bh društva, u kojoj je Elvir Bucalo, urednik i voditelj, ugostio Ranku Ninković-Papić, direktoricu FSU u BiH i Zlatiborku Popov-Momčinović, profesoricu političkih nauka na Univerzitetu Istočno Sarajevo. Pogledajte dijalog na goruće bh teme o kojima se ne govori otvoreno i dovoljno u medijskom prostoru. Kakav život živimo, zašto BiH ide u suprotnom pravcu od potrebnog, zašto je loša socijalna slika i situacija, a siromaštvo i socijalna isključenost u porastu. Poslušajte kakve poruke su poslate bh političarima koji za nas kopaju nove rovove i najavljuju podjele dok i dalje pune bankovne račune, te s druge strane herojske životne primjere i emotivne priče naših sugrađana.SHOW LESS\nFSU u BiH je 2014. osnovala, i danas vrši ulogu sekretarijata, Koaliciju marginalizovanih grupa u BiH „KOMA“, koja trenutno broji 121 članicu iz cijele zemlje i kao takva je jedinstvena u cijelom regionu. (Više informacija dostupno na www.koma.ba)\nAdresa: Branilaca Sarajeva 47


NLB Organic: Milion i po dinara organskim proizvođačima - AgroSmart\nKonkurs traje od 1. marta do 20. maja 2018. godine, a pravo učešća imaju poljoprivredni proizvođači koji imaju registrovano poljoprivredno gazdinstvo i sertifikovani su, ili su u procesu sertifikacije za organsku proizvodnju. Učešće je omogućeno i proizvođačima koji su u sistemu kontrole kroz „grupni sertifikat“, odnosno koji imaju ugovor sa organizatorom proizvodnje koji je vlasnik sertifikata.\nKako se navodi u saopštenju povodom početka konkursa, tokom prethodnih ciklusa broj projekata je rastao iz godine u godinu, uz istovremeno unapređenje kvaliteta samih projekata. „Imajući u vidu izjednačenost u kvalitetu projekata, kao i sugestije samih proizvođača na terenu, ove godine će Stručna komisija odabrati tri najbolja projekta, a NLB Banka će svaki od njih nagraditi jednakim iznosom od 500.000 dinara neto„, naveli su iz NLB Banke.\nPredsednik Izvršnog odbora NLB Banke Beograd Branko Greganović, rekao je da je NLB Organic najvažniji projekat NLB Banke u domenu društveno odgovornog poslovanja, jer njime istovremenu daju doprinos održivom razvoju, zaštiti životne sredine i organskoj poljoprivredi, koju smatraju „budućnosti zemlje“.\n„Srbija obiluje zemljištem koje nije kontaminirano hemisjkim supstancama, a organska proizvodnja dodatno dobija na značaju, jer i na manjim površinama može da obezbedi egzistenciju za članove domaćinstva. Ulaganje u ovaj vid proizvodnje je značajan i u smislu doprinosa izvozu, jer se procenjuje da više od 90 odsto organskih proizvoda završi u izvozu“, napomenuo je Greganović.\nOn je izneo najnovije globalne podatke, koji govore o tome da je u 2016. godini vrednost organskog tržišta dostigla skoro 90 milijardi dolara, uz istovremen rast površina pod organskom poljoprivredom na 57,8 miliona hektara koje obrađuje oko 2,7 miliona organskih proizvođača.\nPrema podacima u 2016. godini Srbija je izvezla organske proizvode u vrednosti od oko 19 miliona evra, pri čemu 78,7 odsto u zemlje EU, najviše Italiju, Nemačku i Holandiju, a 14,1 odsto na tržište Sjedinjenih Američkih Država.\nInače, u prvih šest ciklusa raspisivanja NLB Organic konkursa, broj prijavljenih projekata dostigao je brojku od gotovo 300.\nDetaljnije informacije o konkursu i obrazac za pripremu projekta dostupni su na sajtu NLB Banke, a svim zainteresovanimaje omogušćeno i da se o njemu informišu u svim ekspoziturama NLB Banke kao i pozivanjem Kontakt centra.\nbanke koji organic


Saša Radulović tuži Aleksandra Vučića zbog vređanja, iznošenja neistina, omalovažavanja… – Balkanekspresrb.rs\nSaša Radulović tuži Aleksandra Vučića zbog vređanja, iznošenja neistina, omalovažavanja…\n05/12/2016 Off By\nSudu su predati brojni dokazi uvredljivog i nevaspitanog ponašanja predsednika Vlade i to sa sednica Skupštine Srbije od 10. avgusta, prilikom izbora Vlade. Umesto da odgovara na izlaganje i pitanja koja je postavio Saša Radulović u vezi sa planiranom politikom vlade, tada mandatar je svoje celokupno izlaganje posvetio iznošenju neistina i vređanju Saše Radulovića. Uvrede i skretanje sa teme su uvek očigledan znak slabosti i nedostatka argumenata.\nPREDSEDNIK pokreta i šef poslaničke grupe Dosta je bilo Saša Radulović podneo je Višem sudu u Beogradu tužbu protiv Aleksandra Vučića zbog vređanja, iznošenja neistina, omalovažavanja i bahatog ponašanja sa ciljem da se povredi ugled Saše Radulovića i izazove mržnja građana Srbije prema lideru opozicije.\nNa ime naknade nematerijalne štete zbog povrede osnovnih ljudskih prava Saše Radulovića i to prava na zabranu ponižavajućeg postupanja i zbog povrede časti i ugleda, Aleksandar Vučić treba da plati dva miliona dinara i da svoje javno izvinjenje objavi u štampanom izdanju dnevnog lista “Politika” bez ikakvog komentara i bez odlaganja.\nPredsednik Vlade ima posebnu odgovornost za svoje ponašanje. On se u najmanju ruku mora ponašati pristojno prema svim građanima dok sa druge strane mora trpeti kritike, podneti teret vrednosnih sudova građana i svojim ponašanjem dati primer ostalim građanima. Ukoliko predsednik Vlade promoviše vređanje, bahato ponašanje, podsmeh, omalovažavanje i uopšte način komunikacije koji nije u skladu sa demokratskim vrednostima, njegova odgovornost je mnogo veća, jer sa jedne strane to čini u ime države, dok sa druge strane, usled svog autoriteta funkcije, razorno deluje na javni moral.\nSudu se predlaže da tužbu Aleksandu Vučiću uruči na radnom mestu, na adresu Nemanjina 11, jer tuženi tamo po sopstvenom priznanju provodi većinu svog vremena, od 5 ujutru do kasnih večernjih sati. U predlogu smo se rukovodili činjenicom da prethodnu prijavu protiv Vučića, podnetu zbog neistina iznetih povodom Er Srbije, već dve godine sud ne uspeva li ne sme da uruči na adresu stanovanja. Ujedno, apelujemo na sud da radi svoj posao bez straha od premijera i da odbrani svoju nezavisnost.(Press DJB)♦\nTagsAleksandar Vučić Saša Radulović\nSutra: Koncert Ansambla narodnih igara i pesama Srbije KOLO i Simfonijskog orkestra i Hora RTS\nVučić: bez EU neću da učestvujem u stvaranju budućnosti Srbije.